
ENTRE december 2023 cu maart 2024, Aruba Tourism Authority 
(A.T.A) a conduci un estudio encuanto e mercado di ‘Luxury Cruise’. 
A encarga PFK Hospitality pa cu e analisis aki. E estudio a elabora 
riba tendencia y demanda di e industria cu ta pronostica un crece- 
mento for di 6.08 biyon na aña 2022 pa 14.13 biyon na aña 2029. Un 
pronostico di crecemento anual di 12.8% cu ta subraya e demanda 
pa un experiencia personalisa y di balor halto cual ta señala un 
cambio pivotal den e industria aki cu un shift pa luho y exclusividad. 


Un crecemento cu ta alinea na indicadornan economico amplio di 
rikesa global y expansion di consumidor afluente cu ta impulsa e 
demanda di un producto y experiencia di luho. Den e ultimo añanan, 
e mercado di ‘Luxury Cruise’ a cuminsa mira un cambio den demo- 
grafia, pasando di e Baby Boomers, cu ta priorisa comodidad, luho y 
experiencia cultural, pa un combinacion significativo di e Generacion 
X y e Millennials di mas edad cu ta un segmento nobo cu ta wordo 
atrae pa medio di un experiencia unico y captivante. 


Ora ta trata e panorama competitivo, a analisa diferente isla den 
Caribe manera Bahamas, St. Barts, Barbados, y St. Maarten cu ta 
ofrece producto di sea paisahenan di luho y bunita, cu ta rico den 
experiencia cultural y vibrante, un waf moderno cu facilidadnan 
eficiente, y mas, pero ta falta kisas un of e otro pa por completa e 
experiencia completo pa e tipo di bishitante aki. 


Ta di menciona cu A.T.A. ta sigui pone enfasis riba e modelo di 
“High Value-Low Impact” cu ta para pa un balans entre cuater 
pilar cu ta e ‘Calidad di Bida di e residente’, ‘Calidad di Experiencia 
di e Bishitante’, ‘Proteccion y Preservacion di Naturalesa & Medio 
Ambiente’, y ‘Contribucion Economico na nos isla’. E meta ta pa sigui 
mantene esfuersonan den linea segun e balans menciona, y logra 
aumenta e entrada proporcionalmente mas cu e volumen cu nos 
destinacion ta ricibi, teniendo na cuenta e 4 pilarnan como tambe 
capacidad di carga. 


Informacion di e estudio y resultadonan di Juni 2024 ta awor 
obtenibel! 


ACTUALISACION DEN E INDUSTRIA DI TURISMO: 
VOLUMEN (“STAYOVER”) TA CRECE CU 20.7% DEN JUNI 2024 
COMPARA CU JUNI 2023 
Conforme e demanda por bay mira tambe cu e aerolineanan lo sigui 
expande capacidad y asina permitiendo nos captura e demanda. Te 
cu juni 2024, Aruba a ricibi un total di 122,573 bishitante “stay- 
over”, esaki ta un crecemento di 20.7%, compara cu te cu juni 2023, 
unda a ricibi 101,518 bishitante “stayover”. 


AVERAHE DI PATRONCHI DI GASTO PA CADA BISHITANTE DEN E 
PROME KWARTAAL DI 2024 
Visa Credit card su averahe den gasto pa cada cardholder a yega 
na un suma di $666 den 2024. Si mira entrada general di VISA por 
nota un crecemento di 19.4% si compara cu e prome kwartaal di 


2023. Un total di $185 miyon a wordo gasta utilisando VISA Credit 
Card durante di nan estadia ariba nos isla. 


MERCADONAN Y CATEGORIANAN DI ACOMODACION 
Den juni 2024, 79.6% di e total di e bishitantenan “stayover” pa 
Aruba a bishita for di Norte America, 3.5% a bishita for di Europa, 
14.5% a bishita for di Latino America y 2.3% tawata procedente di 
otro partinan di mundo. 


Mirando e categorianan di acomodacion, den juni 2024 26.8% di 
bishitante a keda den hotelnan European Plan, 15.7% a keda den 
hotelnan All-Inclusive, 24.6% a keda den Timeshare, y 33% a keda 
den otro tipo di acomodacion, conoci tambe como short-term vaca- 
tion rentals 


(STVR).SHORT-TERM VACATION RENTALS 
A.T.A. tin acceso na un plataforma unda por wak e cantidad di cas, 
apartamento y villas cu ta wordo uza como vacation rentals como 
tambe e prijs averahe pa anochi, e ocupacion y un calculacion di e 
entrada cu esakinan ta genera. Den 2023, segun un estudio, A.T.A. 
a logra actualisa inventario di Condominiums existente y condomin- 
iums cu actualmente ta na caminda pa realisacion, y lista actualisa 
di luga di estadia cu no ta un hotel pero cu si ta disponibel na e 
turista cu ta keda na Aruba pa un corto tempo. 


Si compara juni 2024 cu juni 2023 por wak cu e ocupacion averahe 
di e acomodacionnan aki a subi cu 9.8 punto di porcentahe, for di 
un averahe di 42.4% na juni 2023 pa un averahe di 52.2% na juni 
2024. 


Den caso di entrada, si compara juni 2023 cu juni 2024 por wak cu 
e categoria a genera un crecemento den entrada di 20.7%. 


2024 (Year to Date) 
Te cu juni 2024, Aruba a ricibi un total di 737,691 bishitante “stay- 
over”, esaki ta un crecemento di 19% compara te cu juni 2023, 
unda a ricibi 619,719 bishitante “stayover”. Ora ta yega na lider 
den mercado, te cu juni 2024, 81.6% di e bishitantenan ta di Norte 
America, 4.5% ta di Europa, 11.6% ta di Latino America, y 2.3% 
tawata procedente di otro partinan di mundo. 


Bishita www.ata.aw pa ricibi A.T.A. su ‘Statistical Monthly Report’ tur 
luna. Pa mas informacion of pregunta por contacta Melanie Kelly na 
m.kelly@aruba.com 


A.T.A. ta completa 


estudio di Luxury Cruise 


Un mercado potencial pa Aruba y di nivel halto 

PARCE cu na Aruba tur topico y preocupacion tin un dura- 
cion di termino cortico, manera e dicho na Hulandes ta bisa 
‘uit het oog, uit het hart’. No ta mucho tempo atras cu Aruba 
completo tabata den gara di e storia di e cacho ‘Khaleesi’ 
kende lamentablemente a fayece debi na negligencia, y su 
doño a wordo condena. Sinembargo e storia di e cacho aki no 
tabata, ni ainda awe ta, un storia isola. Den mes temporada 
cu e storia di e cacho aki tabata ‘trending’ mas denuncia a 
wordo haci publico di casonan similar di maltrato of negli- 
gencia di animalnan na Aruba. Casonan cu, ademas di haya 
nan ‘cinco minuut di fama’ riba medionan social, no a resulta, 
te asina leu comunica, den consecuencia ni accion concreto, 
p’e responsabel wordo castiga. 


A pesar di esfuerso continuo di fundacionnan cu ta yuda 
elimina cacho for di riba caya, y iniciativa cu ta subsidia 
castracion y operacion di cacho y pushinan pa evita repro- 
duccion, e problema ta parce di no ta mira un solucion. Riba 
caya tur caminda ainda por mira diferente animalnan ta 
slenter rond, y riba medionan social continuamente ta haya 
publicacion di hendenan cu, sea a haya un neishi di puppies 
of kittens desnutri den cercania di nan cas of riba caminda, 
of cu nan mes animal a pari un neishi, pero nan mes no 
por keda cu nan. Ta comosifuera tur esfuerso di boluntario 
y fundacionnan ta wordo sofoca pa un pueblo ignorante y 
incapaz di tuma responsabilidad pa controla e poblacion 
animal. 


For di e skina di legislacion no ta parce di tin tampoco e 
capacidad pa aborda e embergadura di e problematica di 
animalnan riba caya, a pesar di e bista mahos cu esaki ta 
nifica pa sociedad. A formula leynan, y a crea unidad special 
pa cu e topico aki cu hopi fanfaria, sinembargo realidad ta 
mustra comosifuera tur esaki no tabata nada mas cu simple- 
mente un show. 


E frustracion y decepcion p’e falta di medidanan y accion 
concreto ta crea desesperacion cerca esnan cu dia den, 
dia’fo ta haci esfuerso pa trece un solucion. Riba caya e 
imagen tristo di cacho y pushinan di caya ta sigui omnipres- 
ente, cual ta algo doloroso pa nos como sociedad y sigur 
un bista dañino p’e imagen di Aruba como isla turistico. 
Mientrastanto, parce cu gobierno no ta tumando mucho 
accion. Nan ausencia den e marchanan di protesta algun luna 
atras a hala atencion, y a pesar di cu varios politico a tuma 
e oportunidad pa traha articulo y publicacionnan riba nan 
plataforma social, condenando e situacion, nada concreto 
a sali afo. Ta comosifuera pa nan, e momento tabata forma 


simplemente un oportunidad pa haci politica y haya ‘likes’ 
pero no tabata suficientemente doloroso pa tuma accion. 


Ta keda e fundacion y boluntarionan nada mas cu spera cu 
otro aña, cu e comienso di campañanan electoral, nan lo 
por genera mas atencion p’e problematica di cacho y pushi 
bibando riba di caya, cu e speransa cu e ora si, bou presion 
di genera voto pa un periodo mas di sinta den e stoel, esaki 
lo conduci na accion concreto y solucion p’e problema aki di 
hopi tempo y sin solucion. 


Di otro banda, e problematica no mester ta depende sola- 
mente di accion politico y legislacion. Pueblo riba su mes tin 
e deber di educa y responsabilisa su mes, y percura pa no 
ta añadi mas problema n’e situacion. Si no tin e capacidad 
pa duna un animal un hogar y un bida digno e ora percura 
pa no busca un. Ta bisto cu e situacion di cacho y pushi riba 
caya na Aruba ta rekeri atencion urgente. 


Sinembargo, ta solamente c’un esfuerso combina, di apoyo 
di e poblacion y un maneho di gobierno efectivo, por tuma 
pasonan pa un trato mas humano pa cu e animalnan y alivia 
un problematica pa cual pa añanan ta purbando di haya un 
solucion. 


Cacho di caya: 


Un problema keto bay sin solucion 

RIBA diahuebs 18 di juli, 2024, Aruba su prome hotel di luho lo ta celebra nan di 
65 aña di existencia. Hopi tempo atras prome cu a bira Hilton Aruba Caribbean 
Resort & Casino, e establecimento icono di hospitalidad tabata originalmente 
yama Aruba Caribbean Hotel, anto esaki tabata e prome hotel luhoso riba e isla 
Caribe Hulandes, Aruba. El a habri su portanan oficialmente na 1959 habriendo 
caminda pa desaroyo di turismo riba nos isla. 
Pa conmemora e 65 añanan aki y celebra e hotel su debut como pionero di Aruba 
su hospitalidad luhoso, Hilton Aruba ta invita tur bishitante y local pa bin bishita 
e Sunset Bar cual a keda totalmente renoba, cu un oferta pa un di dos bebida di 
e menu di 1958, y sirbi na prijsnan di 1959, solamente riba 18 di juli, durante 
henter e dia. 
Bin disfruta di un Caribbean Punch pa solamente $1.25 of un Banana Daiquiri pa 
solamente $1, anto imagina bo mes 65 aña pasa na e ceremonia di apertura na 
Palm Beach di un hoya den presencia di gobernador di Antiyas Hulandes, repre- 
sentando gobierno di Reino Hulandes. El a duna un discurso cortico net prome 
di corta e cinta. 
E prome General Manager di Aruba Caribbean Hotel, tabata tin un presupuesto 
sin limite pa trece e miho artistanan di e tempo ey pa bin presenta den e Klompen 
Klub, manera Xavier Cugat, Harry Belafonte, Jack Benny y Liberace. 
Net prome cu nan a habri, durante e periodo di e hotel su ‘soft opening’, e 
orkestra consistiendo di 120 miembro, Washington Symphony Orchestra, a bini 
haci un presentacion na Aruba pa dos dia. 


Aruba su prome hotel luhoso ta celebrando 65 aña di existencia 


Conoci manera e ‘Grand Dame’, e hotel ta diseña 
pa un arkitecto Mericano famoso, Morris Lapidus, 
kende tambe a diseña hotelnan renombra manera 
Fontainebleau, the Eden Roc, y Americana na 
Miami Beach, Florida. Di e 276 hotel diseña pa 
Morris Lapidus den henter su bida, su diseño di 
e prome hotel grandi na Aruba ta considera un di 
su mihonan. 
Ora cu el a habri na 1959, e hotel rapidamente 
a bira un destinacion faborito pa hopi hende 
mundialmente conoci y durante e añanan nan 
tabata tin un cantidad grandi di bishitante distin- 
guido. Incluyendo miembronan di e Famia Real di 
Hulanda y artistanan grandi. 
Algun di e bishitantenan Real tabata Reina Beatrix 
di Hulanda, Rey Willem-Alexander, Princess 
Margriet van Vollenhoven, y adicionalmente 
cantantenan grandi manera Harry Belafonte y 
George Benson tambe a keda aki. 
Otro celebridadnan a inclui Elizabeth Taylor, Eddy 
Fisher, Jack Benny, Arthur Godfrey, Xavier Cugat, 
Abbe Lane, Jan Peerce, Liberace, Natalie Wood, 
Bob Hope, Roger Moore y Tony Martin. 
Bo ta cordialmente invita pa bin dal un drink riba 
18 di juli anto disfruta di un di dos Antilles Cooler, 
un Gin y Creme de Menthe cocktail of un di dos 
Papiamento O La La, a Cointreau, un formula di 
Vodka y Rum pa solamente $1.20. 

DEN secuencia di Horcan Beryl, RBC Royal Bank (RY riba 
TSX y NYSE) (“RBC”) y RBC Foundation USA a anuncia 
un donacion di C$175,000 na Cruz Cora Canades y Cruz 
Cora Mericano pa sostene esfuersonan di alivio na Caribe y 
Merca. E horcan desastroso a impacta varios comunidadnan 
na Caribe y Merca unda RBC ta opera, incluyendo Barbados, 
Cayman Islands, y Tobago. 


E contribucion di RBC lo sostene esfuersonan di alivio di 
emergencia, incluyendo refugio, kits di higiena, y asistencia 
social na e comunidadnan afecta. 


“E intensidad di Horcan Beryl asina tempran den e tempo- 
rada ta preocupante y nos pensamento ta bay n’e hendenan 
afecta den comunidad Caribense manera tambe na Merca”, 
segun Chris Duggan, Head, RBC Caribbean Banking. 


“Na RBC, nos ta kere cu ta nos responsabilidad pa sostene 
nos comunidadnan den momentonan di necesidad. Nos 
donacion na Cruz Cora lo duna asistencia inmediato n’esnan 
afecta, sigurando di e forma aki pa nan ricibi e recursonan 
necesario pa recupera y reconstrui.” 


Comentando encuanto e generosidad den Caribe y tambe 
tocante e comunidad di RBC, Duggan a añadi: “E reaccion 
di empleadonan di RBC Caribbean Banking, manera tambe 
e comunidad grandi di RBC, tabata generoso y sin duda. 
Respondiendo encuanto e desaster, nos coleganan ta uni 
den diferente manera unico y increibel y ta duna personal- 
mente pa yuda esnan afecta.” 


Esnan cu tin e deseo pa sostene esfuersonan di alivio por 
haci un donacion na Cruz Cora Canades ariba www.redcross. 
ca of na Cruz Cora Americano riba www.redcross.org. 


RBC ta haci un donacion di $175,000 di alivio pa Horcan Beryl 

DIESUN instituto di educacion supe- 
rior (Hoge Scholen) na Hulanda a uni 
pa mehora e admision y e progreso di 
e studiantenan di e islanan di Caribe 
Hulandes. 


Pa hopi di e studiantenan aki, e transi- 
cion pa Hulanda ta un cambio significa- 
tivo: como resultado , nan rendimento 
academico ta baha. Segun e insti- 
tucionnan, ta crucial pone atencion 
adicional n’e acogida y orientacion di e 
studiantenan aki. 


Tur aña, cerca di 1600 studiante di 
Caribe, cu ta forma parti di Reino 
Hulandes, ta cuminsa cu nan estudio 
na Hulanda. Sinembargo, nan ta 
enfrenta asina tanto problema durante 
nan carera cu hopi biaha nan no ta 
complet’e. 


E causa di esaki ta diverso: e diferencia 
di idioma y cultura ta esunnan prin- 
cipal. Fuera di esey, tanto e prepara- 
cion den e educacion secundario di 
Caribe p’e estudionan superior como e 
orientacion na Hulanda por mehora. 


Aliansa di Reino 
E cuater ministernan di enseñansa di 
Reino a cuminsa cu e programa SEA 
(Aliansa Strategico Educativo) pa 
aumenta e exito academico di e studi- 
antenan Caribense. SEA ta un colabo- 
racion entre e institucionnan educativo 
Caribense y Hulandes, for di educacion 
secundario y tecnico te n’esun univer- 
sitario y gobierno. 


Pa mehora e exito academico di e studi- 
antenan Caribense, diesun instituto di 
educacion superior a crea un aliansa 
denomina 
“Colaboracion 
di 
Exito 


Academico den e Educacion Superior 
p’e Studiantenan di Caribe Hulandes.” 


Fuera di e sosten y facilitacion, tambe 


tin un obhetivo di fondo: intensifica y 
formalisa e colaboracion entre e insti- 
tutonan di educacion superior. Tanto 
e 
institucionnan 
Caribense 
como 


esunnan Hulandes tin un necesidad 
urgente di un enfoke integral p’e activ- 
idad di e islanan di e institutonan cu 
socionan Caribense ta complementa. 


E enfoke integral aki tin como obhe- 
tivo brinda miho informacion y orien- 
tacion n’e studiantenan potencial, 
como tambe fomenta e cooperacion 
den educacion y investigacion riba e 
islanan. 


Grupo di trabao 
Dia 5 di juli ultimo, e directiva di e 
institutonan participante, a ratifica e 
colaboracion cu nan firma. Un grupo 
di trabao nacional, consisti p’e repre- 
sentantenan di e institutonan partic- 
ipante, lo traha conhuntamente den 
un miho preparacion, manera orienta- 
cion profesional y eleccion di estudio y 
den un orientacion adecua p’e studian- 
tenan Caribense na Hulanda. 


E grupo di trabao lo t’ey presente 
den e ferianan educativo, lo organisa 
tayer y lo tene charla informativo y lo 
establece y ehecuta un programa di 
preparacion conhunto riba e islanan 


p’e futuro studiantenan. 


Studiantenan di Aruba 
E studiantenan di Aruba a expresa nan 
opinion riba e iniciativanan aki. Hopi 
di nan ta sinti cu aunke e oportun- 
idad di studia na Hulanda ta valioso, 
nan ta enfrenta reto significativo na 
momento di adapta na un cultura y 
sistema educativo nobo. E diferencia 
den idioma y e estilo di enseñansa hopi 
biaha ta resulta den un experiencia 
abrumador. 


Algun studiante Arubiano a señala cu 
e sosten adicional priminti ta esencial 
pa nan exito. Nan ta destaca e impor- 
tancia di un orientacion cultural adecua 
y programa di tutorial cu ta yuda nan 
adapta tanto academico como social- 
mente. 
Tambe nan a menciona cu un miho 
preparacion prome cu sali for di Aruba 
por facilita nan transicion y reduci e 
shock cultural y academico cu nan por 
enfrenta. 


E studiantenan di Aruba ta spera cu 
e iniciativanan aki no solamente ta 
enfoca riba e sosten academico, sino 
tambe den crea un comunidad di sosten 
cu ta pone nan sinti mas conecta y 
comprendi den nan ambiente nobo. 


Hoge Scholen na Hulanda ta brinda atencion 
adicional n’e studiantenan di Caribe Hulandes 

HOPI biaha Aruba ta orguyoso di su indepen- 
dencia y e habilidad pa por forma su propio 
futuro. Sinembargo, decisionnan reciente 
di e Corte Superior di Reino Hulandes (Hof) 
den casonan relaciona cu derechonan igual a 
lanta preocupacion tocante e berdadero inde- 
pendencia di nos sistema hudicial. E preo- 
cupacion aki ta destaca e necesidad pa un 
compromiso mas fuerte pa atende nos mes 
cu asuntonan critico di un manera efectivo, 
incluyendo e necesidad urgente pa combati 
pedofilia y otro formanan di abuso. 


Atende cu abuso di menor ta rekeri un 
strategia integral cu ta abarca prevencion, 
educacion, aplicacion di ley, y sosten na victi- 
manan. 


Campañanan di conscientisacion publico 
y programanan educativo ta vital pa siña 
muchanan tocante siguridad personal y 
consentimento, mientras cu entrenamento 
di mayornan y educadornan pa reconoce y 
responde na abuso ta esencial pa interven- 
cion tempran. Medidanan legislativo fuerte 
y aplicacion di ley efectivo, ta necesario pa 
responsabilisa e abusado y preveni explo- 
tacion di nos muchanan. 


Apoya victimanan por medio di servicionan 
di conseho y terapia accesibel ta crucial pa 
nan recuperacion. Mester crea un espacio 
sigur pa victimanan por denuncia abuso sin 
miedo di represaya y cu ta ofrece servicionan 
specialisa, por yuda significativamente den 
nan proceso di curacion. 


Sinembargo na Aruba e escasez di profe- 
sionalnan ekipa pa atende cu e fluho grandi 
di personanan den necesidad di apoyo pa cu 
salud mental, incluyendo muchanan cu tabata 
victima di abuso, ta alarmante y ta sofoca e 
esfuerso pa duna sosten na e victima y su 
famia. 


Mirando e limitacion di añanan di castigo cu e 
abusado ta haya cera, ta primordial pa desa- 
roya y implementa programanan di trata- 
mento pa abusado cu ta haci posibel pa 


E necesidad di un proceso hudicial eficiente y completo 


Reforsa esfuersonan pa combati abuso di mucha 


monitor nan actividadnan pa purba na yuda preveni reincidencia, prote- 
giendo asina mas mucha for di daño den futuro. 
Conscientisacion y participacion di comunidad y kisas hasta e uzo di 
tecnologia tambe ta componente clave den e lucha aki, cu iniciativanan pa 
promove vigilancia y hermentnan innovador pa detecta y preveni abuso y 
den e era moderno aki, explotacion online. 


Escandalonan reciente den e industria di entretenimento envolviendo 
figuranan prominente manera Dan Schneider, Harvey Weinstein, y Jeffrey 
Epstein a destaca e dinamica di poder, influencia, y abuso. E casonan aki 
ta lanta preguntanan importante tocante problemanan similar na Aruba, 
unda individuonan poderoso por stroba investigacionnan y evadi respon- 
sabilidad. 


Pa realmente atende e problemanan aki, Aruba mester sigura cu su 
sistema hudicial ta capaz di tuma decisionnan imparcial. Solamente e ora 
ey e nacion por atende e reto di combati pedofilia y responsabilisa indi- 
viduonan poderoso pa nan accionnan. Door di adopta un enfoke integral 
y honesto, Aruba por crea un sociedad mas sigur y husto pa tur su resi- 
dentenan. 

DIAMARS, den careda di 3’or y 45 di atardi, a tuma luga un acci- 
dente n’e crusada di Sero Pita entre un MG blauw y un Hyundai 


Accent colo plata. E accidente tabata suficientemente fuerte cu 
presencia di polis y ambulance tabata necesario. 


Durante e impacto, un mucha a resulta herida, loke a aumenta e 
urgencia di e situacion. E servicionan di emergencia a yega rapi- 
damente n’e sitio di e accidente y a atende e menor n’e luga mes 
prome cu evalua e necesidad pa hib’e hospital. Afortunadamente 
e mucha a ricibi e atencion adecua y no mester a transport’e. 


Polis a encarga pa maneha trafico y a cuminsa cu un investigacion 
pa determina e causanan di e accidente. E testigonan n’e luga a 
señala cu e caminda a keda parcialmente obstaculisa mientras cu 
tabata realisa e labornan di atencion y movemento di e autonan 
envolvi. E incidente aki ta pone di manifiesto e importancia di 
mantene semper atencion riba caminda y di core auto cu precau- 


cion. Autoridad local ta haci un yamada n’e chauffeurnan pa sigui 
cu e reglanan di trafico y pa ta atento n’e condicionnan di trafico 
pa preveni accidente y garantisa siguridad di tur e usuarionan 
riba caminda. 


DIAMARS mainta a tuma luga un accidente riba Sasakiweg, 
caminda un Nissan Sentra colo blanco a perde control, cu a 
provoca cu el a bolter. E accidente a genera preocupacion 
entre e testigonan y e chauffeurnan cu tabata transita den 
e zona. 


Poco minuut despues di e accidente, a despacha varios 
unidad di polis y ambulance n’e sitio, unda cu nan a yega 
rapidamente, prepara pa cualkier situacion. Sinembargo, 
unabes cu a evalua e situacion, a constata cu no tabatin 
herido grave y por lo tanto no tabata necesario hiba ningun 
hende hospital. 


Chauffeur di e Nissan Sentra a splica polis cu e accidente 
a tuma luga debi na un fayo mecanico inespera cu a haci 
cu el a perde control di e vehiculo. Afortunadamente e uzo 
di seatbelt y e structura di e auto a yuda evita algo mas di 


gravedad. 
Polis a encarga pa controla e trafico y a realisa e investig- 
acionnan necesario pa determina e causanan exacto di e 
accidente. A move e auto fo’i caminda cu ayudo di un auto di 
towing y e circulacion a reestablece poco despues sin mayor 
contratiempo. 


E accidente aki ta resalta e importancia di mantene e vehi- 
culo den bon estado y di core auto cu precaucion, special- 
mente riba e careteranan concuri manera esun di Sasaki. 
Autoridad ta pidi tur chauffeur pa realisa revision regular 
riba nan auto y pa ta atento pa cualkier señal di fayo meca- 
nico pa evita situacion similar den futuro. 


Accidente riba Sasakiweg 


Nissan Sentra a perde 


control y ta bolter 


Na Sero Pita 


Accidente entre MG blauw y 


Hyundai Accent a laga mucha herida 

EDMUNDO González Urrutia, un diplomatico retira, ta lidera e 
encuestanan p’e proximo eleccion presidencial di Venezuela di 
28 di juli, primintiendo un gobierno pa tur ciudadano, incluyendo 
partidario di e actual Nicolás Maduro. A pesar di nunca a postula 
pa un puesto, González a bira un candidato fuerte despues cu 
lider opositor María Corina Machado a ser prohibi di postula. Cu 
e sosten di Machado, González a gana popularidad entre e vota- 
donan. 


González, di 74 aña, a compromete su mes pa construi un 
Venezuela prospero, democratico y pacifico. “Nos lo construi un 
pais unda e presidente no ta insulta e pueblo”, el a bisa, enfati- 
sando respet y inclusion. Su mensahe di campaña ta cla: unidad 
y respet pa tur Venezolano, independientemente di nan afiliacion 
politico. E enfoke inclusivo aki tin como meta pa cera e divisi- 
onnan politico profundo cu a plaga e pais pa añanan. 


Maduro, kende ta na poder desde 2013, a intensifica su atake 
contra González, calificando’e como un “anciano decrepito.” A 
pesar di e provocacionnan aki, González ta sigui enfoca riba su 
vision di un Venezuela unifica. El a sigura e Chavistanan frustra, cu 
su administracion lo no exclui ningun hende. “Aki, ningun hende 
lo no ta exclui. Nos lo no mira nos oponente como un enemigo, 
sino simplemente como un adversario politico”, González a bisa. 


Sinembargo, ta persisti e preocupacionnan cu Maduro por 


interumpi e eleccion of nenga di acepta e resultadonan. E exper- 
tonan ta argumenta cu e garantianan pa Maduro y su aliadonan, 
manera inmunidad hudicial, por ta necesario pa un transicion 
pacifico. Benjamin Gedan, di e Programa Pa Latino America di 
Wilson Center, a señala cu Maduro ta controla institucionnan 
clave di estado, loke ta permiti’e interferi den e proceso electoral. 


González no a comenta si Maduro lo a ricibi amnistia, pero a 
expresa su speransa p’e scenarionan politico nobo entre e elec- 
cionnan y e tuma di posicion na januari 2025. E periodo aki por 
presenta oportunidadnan pa negociacion y transicion, a pesar 
di e retonan importante cu ta biniendo. E partidonan ta keda 
cautelosamente optimista, mirando e eleccionnan como un 
paso crucial pa rescata democracia di Venezuela y revitalisa su 
economia. 


Rival di Maduro ta priminti gobernacion 
inclusivo prome cu eleccion Venezolano 

UN eleccion significativo na Venezuela e luna aki por altera bida di miyones 
di migrante y influencia e administracion di presidente Mericano Joe 
Biden. Pa prome biaha den un decada, un candidato opositor, Edmundo 
González, ta planteando un desafio creibel na e gobierno autoritario di 
Nicolás Maduro. 


Mas di shete miyon Venezolano a huy di e agitacion economico y politico 
desde 2014. Hopi, manera María Álvarez, ta biba awor na Colombia pero 
ta anhela pa bay cas. Álvarez a bandona Venezuela na 2017 y ta soña di 


Eleccionnan husto na Venezuela por impacta miyones di migrante 


Y e presidencia di Biden 


reuni cu su famia aya. “Mi ta soña so di bay cas 
y traha un bida eynan”, el a bisa CNN. 


E control di Maduro riba poder a wordo cues- 
tiona despues di un decada, cu González 
liderando pa binti punto porciento den e 
encuestanan. 


Esaki ta sigui e promesa di Maduro pa tene elec- 
cionnan liber y husto, parcialmente influencia 
pa negociacionnan secreto cu Departamento 
di Estado Mericano. Sinembargo, e oposicion a 
enfrenta retraso, cu un candidato prominente 
cu a ser prohibi di presenta y partidario deteni. 


A pesar di e skepticismo riba e deseo di Maduro 
pa renuncia na poder, observadornan inter- 
nacional, incluyendo e Carter Center y UN, 
lo supervisa e eleccion, generando speransa 
di un proceso husto. Laura Dib, un experto 
na Venezuela, a bisa: “Si tin un participacion 
masivo cu observacion internacional... esey 
por crea algun avenida.” 


Un escogencia husto por conduci na un regreso 
masivo di migrante. Endel González, migrante 
na Bogotá, a bisa: “Si tin un gobierno nobo, e 
lo bolbe e mesun dia... no lo tin suficiente avion 
pa tur hende bolbe cas.” 


E resultado tambe tin implicacion pa e admin- 
istracion Mericano di Biden cu a enfrenta 
presion pa trata e crisis migratorio, cu mas 
di 260.000 Venezolano deteni na e frontera 
Mericano na 2023. Un transicion democratico 
na Venezuela por reduci migracion, aliviando e 
tensionnan na e frontera Mericano. 


Administracion Biden a apoya e nego- 
ciacionnan, parcialmente lantando e sancion 
petrolero y reanudando e vuelonan di repatri- 
acion. Un Venezuela democratico por mehora 
relacion bilateral y kita Caracas for di aliansa 
cu China, Rusia y Iran. 


Cu Venezuela y Merca enfrentando eleccion 
e aña aki, e resultadonan por tin un impacto 
significativo riba politica di migracion y rela- 
cionnan internacional. 

ALTO oficialnan di Partido Comunista Chines 
a reuni na Beijing pa un reunion crucial di 
cuater dia pa atende cu e futuro direccion di 
e di dos economia mas grandi di mundo. E 
“Tercer Pleno” aki di e Comite Central di 205 
miembro, lidera pa Presidente Xi Jinping, ta 
sigui e anuncio di un crecemento economico 
mas abou cu spera den e di dos trimester di 
2024. 


Estadisticonan oficial a revela un tasa di 
crecemento di solamente 4.7% entre april y 
juni, kedando atras di e 5.1% pronostica pa 
analistanan di Bloomberg. Esaki ta marca 
e expansion mas lento desde comienso di 
2023, ora China tabata ainda recuperando 
di su politica stricto di cero-Covid. E Oficina 
Nacional di Estadistica a describi e ambi- 
ente externo como “entrelasa y compleho,” 
notando cu e demanda domestico ta keda 
debil y recuperacion economico mester wordo 
fortaleci. 


Expertonan ta atribui e caida economico di 
China na factornan interno y externo, incluy- 
endo un poblacion cu ta birando bieu cu poder 
di compra reduci y tensionnan comercial 
continuo cu Merca y Union Europeo. E merca- 
donan exterior aki a impone bareranan di 
tarifa pa proteha nan industrianan di produc- 
tonan Chines subsidia, particularmente den 
sectornan manera autonan electrico. 


Domesticamente, e mercado di propiedad 
inmobiliario cu ta luchando ta sigui lastra e 
economia. Historicamente un motor di crece- 
mento significante, e sector awor ta mira 
empresanan grandi di propiedad inmobiliario 
den debe y enfrentando posibel likidacion. E 
Hefe di Economia di China di Macquarie Group, 
Larry Hu, a señala cu “propiedad mobiliario t’e 
obstaculo mas grandi” riba demanda domes- 


Partido comunista di China ta reuni meymey di recesion economico 


tico. 


Durante e reunion, Presidente Xi a presenta un rapport di trabou, delin- 
eando un decision preliminar riba profundisa reforma comprensivamente 
y avansando modernisacion Chines, segun e agencia estatal di noticia 
Xinhua. Mientras Xi a insinua “reforma grandi,” specifico tabata scars. 


Economista Harry Murphy Cruise di Moody’s Analytics a sugeri cu e reunion 
por resulta den ahustenan modesto di politica, manera expande fabrica- 
cion di tecnologia avansa y provee sosten limita pa vivienda y hogarnan. 
E corant oficial di Partido Comunista, The People’s Daily, a modera expec- 
tativanan door di declara cu “reforma no ta tocante cambia direccion y 
transformacion no ta tocante cambia color.” 


Mientras e Tercer Pleno ta progresa, mundo ta observa di cerca pa cual- 
kier cambio substancial di politica cu por rebiba e economia di China cu ta 
bahando y establece metanan economico nobo a largo plaso. 

DESPUES di e prome intento di asesinato di un candidato 
presidencial Mericano den e era di rednan social, teorianan 
di conspiracion a prolifera rapidamente online. Ex presi- 
dente Donald Trump a keda herida den un ‘rally’ na Butler, 
Pennsylvania, riba diasabra, y e incidente a bira un cultivo 
pa desinformacion y speculacion sin fundeshi. 


E plataformanan di rednan social manera X, a mira e termino 
“poni den escena” den tendencia un ora despues di e tiroteo. 
Afirmacionnan sin fundamento a sugeri cu e evento a ser 
orkestra p’e campaña di Trump pa genera potretnan icono di 
Trump. Aunke e Servicio Secreto Mericano a confirma esaki 
como un intento di asesinato y Departamento di Siguridad 
Nacional a reconoce esaki como un fayo di siguridad, e nara- 
tivanan falso ta persisti y a sigui plama dialuna. 


E imagennan y videonan digitalmente altera, manera un 
foto manipula di un agente di Servicio Secreto supuesta- 
mente hariendo durante e incidente, a alimenta e teorianan 
di conspiracion aki ainda mas. E asina yama ‘Fact-checkers’ 
manera ‘Lead Stories’, a desacredita e imagennan aki, seña- 
lando e manipulacionnan, pero no prome cu nan a circula 
ampliamente y hopi a kere nan. 


E partidario prominente di Trump a contribui n’e difusion 
di informacion eroneo cu afirmacionnan sin fundamento 
cu tabata implica Servicio Secreto of hasta Presidente Joe 
Biden. Algun usuario a sugeri negligencia delibera, mientras 


cu otronan a insinua falsamente e participacion di e agencia 
di inteligencia. Esaki a keda agrava door di e esfuersonan 
chikito di e plataformanan di rednan social pa frena desin- 
formacion, loke a permiti e falsedad aki gana un traccion 
significantemente. 


E expertonan ta enfatisa e rol di algoritmo di rednan social 
den promove contenido sensacionalista, enfatisando e 
necesidad di un regulacion mas estricto. Laura Edelson di 
Northeastern University ta indica cu plataformanan manera 
X y TikTok hopi biaha ta priorisa contenido viral, hasta si ta 
engañoso. Esaki ta crea un ambiente desafiante p’e berdad 
prevalece. 


E medionan di comunicacion principal ta ser encurasha pa 
atende cu e preguntanan pendiente na un manera proac- 
tivo pa evita cu desinformacion ta yena e vacuum. Edelson 
ta sugeri cu e medionan di comunicacion no solamente ta 
informa riba hecho confirma, pero tambe riba investiga- 
cionnan andando y preguntanan sin contesta pa mitiga e 
propagacion di teorianan di conspiracion. 


Den e consecuencia di e incidente aki, e implicacion mas 
amplio pa democracia y discurso publico ta keda un preocu- 
pacion alarmante. E retonan pa administra informacion den 
e era digital ta pone enfasis riba e necesidad urgente di un 
regulacion mas riguroso di rednan social y un periodismo 
responsabel. 


Teorianan di conspiracion despues 


di intento di asesinato di Trump 

ETNA, e volcan mas halto y activo di Europa, 
a drenta un fase nobo di actividad intenso, 
culminando den fuentenan spectacular di lava 
for di e crater Voragine. E ultimo paroxismo 
a cuminsa laat riba 15 di Juli 2024, cu fuent- 
enan di lava cu a yega aproximadamente 1 km 
di haltura, manera observa for di Montagnola y 
captura p’e webcam di INGV Catania. E evento 
aki ta sigui varios dia di actividad volcanico 
aumenta, incluyendo erupcionnan strombo- 
liano leve cu a intensifica cu tempo. 


E tremor volcanico, un indicador di move- 
cion di magma, a subi bruscamente despues 
di bahada di solo riba 15 di Juli, indicando e 
comienso di e fase actual di fuentenan di lava. 
Un pluim di shinishi di varios kilometer halto 
ta drief bay zuidoost, treciendo peliger poten- 
cial pa comunidadnan den cercania. 


E actividad reciente aki ta parti di un serie di 
erupcionnan cu a cambia e paisahe di Etna 
significativamente. Riba 4 y 7 di Juli, episo- 
dionan violento di fuentenan di lava a agrega 
cantidadnan substancial di lava, creando un 
pico nobo n’e crater Voragine. E cono nobo 
aki awor ta para na 3,369 meter riba nivel di 
lama, surpasando e poseedo anterior di e pico 
mas halto, e crater New Southeast, y estab- 
leciendo un record nobo p’e elevacion mas 
halto cu a yega di midi na Volcan Etna. 


Mas tempran, riba 14 di Juli, un emision di 
shinishi repentino for di e crater Noord-Oost 
a señala e posibel comienso di actividad nobo 
den e ventilacion ey. Mientras tanto, e crater 
Voragine tabata exhibi actividad stromboliano 
desde 10 di Juli, aumentando gradualmente 
den intensidad y hibando n’e episodio actual 
di fuentenan di lava. 


E erupcion y fluhonan di lava continuo a 
cambia dramaticamente e area di top di Etna, 
cu imagennan satelital y animacionnan SAR 
revelando e magnitud di e cambionan aki. E 
crater west di e top, Bocca Nuova, a wordo 
yena completamente cu lava nobo, y e derame 
for di e crater a crea fluhonan di lava nobo cu 
ta baha n’e flanco west di Etna. 


Mientras cu Volcan Etna ta sigui evoluciona, 


Erupcion explosivo na crater Voragine di volcan Etna 


e monitoreo di e Instituto Nacional di Geofisica y Vulcanologia (INGV) na 
Catania ta keda crucial pa evalua riesgonan y compronde e naturalesa 
dinamico di e volcan iconico aki. 

RYAN Blaney a celebra su di dos victoria di e temporada 
2024 na Pocono Raceway, reforsando su status como un 
competido formidabel p’e campeonato di NASCAR Cup 
Series. E campeon defensor, cu a lidera un cantidad record 
di 44 buelta y a gana pa 1.3 seconde, a enfatisa cu Team 
Penske ta den un miho posicion awor compara cu aña pasa. 


E victoria di Blaney a bin despues di un parada strategico 
den pit cu a pone den e liderato, permitiendo e pa defende 
contra su competidonan a pesar di pinalti den e ultimo buelt- 
anan di careda pa Chase Elliott y Kyle Larson. 


“Nos ta den un miho luga e tempo aki e aña aki compara cu 
unda nos tabata aña pasa n’e punto aki,” Blaney a remarca. 
E victoria aki ta subraya e momentum di Team Penske mien- 
tras nan ta bay den e ultimo cinco caredanan di e temporada 
regular. 


Tabata un weekend triunfante pa Team Penske, cu Scott 
McLaughlin y Will Power bariendo e doubleheader di IndyCar 
na Iowa. E exito aki ta añadi n’e confiansa di e team mien- 
tras nan ta prepara p’e siguiente careda di NASCAR Cup na 
Indianapolis Motor Speedway, un luga propiedad di Penske, 


unda Josef Newgarden tambe a gana e Indy 500 na mei. 


Denny Hamlin, un ganado shete biaha na Pocono, a termina 
na di dos luga despues di e entrada strategico di Blaney den 
pit prome cu e final di e di dos stage. Hamlin, kende reci- 
entemente tabata lucha cu cinco final consecutivo pafo di 
e top 10, a expresa satisfaccion cu su actuacion, notando e 
forsa di Blaney den practica y ehecucion di careda. 


Mientras tanto, Alex Bowman, kende a gana na Chicago 
e siman anterior, a continua su forma fuerte cu un final di 
tercer luga na Pocono, su miho desde cu a yega di dos den e 
Daytona 500. E actuacionnan consistente di Bowman a move 
ariba den e clasificacion di Cup, y el a reconoce e necesidad 
pa mehoracion continuo den su team. 


E weekend tambe a destaca frustracion pa Kyle Busch, 
kende a termina na di 32 luga debi na un derame di zeta 
tempran den e careda y un choke cu Corey LaJoie. A pesar 
di e contratiempo aki, e enfoke ta keda riba e siguiente care- 
danan y mantene e momentum. 


Mientras e temporada ta progresa, e exito di Team Penske 
na Pocono y Iowa ta pone e escenario pa un careda emocio- 
nante p’e campeonato, cu Blaney y su compañeronan di 
team buscando pa capitalisa riba nan logronan reciente. 


D E P O R T E 


deporte@awemainta.com 


Ryan Blaney a briya den un 


gran weekend pa team Penske 

LANDADONAN Chines cu ta participa 
den e Weganan Olimpico di Paris lo 
enfrenta testmento di doping hopi 
mas riguroso compara cu atletanan di 
otro nacionnan. E decision aki ta bin 
despues cu a sali na cla cu 23 landado 
Chines a test positivo pa un substancia 
prohibi prome cu e Weganan di Tokyo, 
pero toch a wordo permiti pa competi. 


Di e 23 landadonan cu a test positivo 
pa trimetazidine (TMZ), un remedi pa 
curason, na un training camp shete 
luna prome cu e Weganan di 2021 cu a 
wordo posponi, 11 a wordo selecta p’e 
Olimpiada di Paris. Esaki a lanta preo- 
cupacion y a hiba na mas control riba e 
control di doping. 


World Aquatics, e organisacion di 
gobernacion di e deporte, a reconoce 
cu e maneho di e situacion a “debilita” 
e confiansa den e sistema anti-doping. 
Pa atende e preocupacionnan aki, e 
Agencia Internacional di Testmento 
(ITA) a compromete su mes na test e 
atletanan Chines ocho biaha entre e 
comienso di 2024 y e Weganan di Paris, 
cu ta dobel e frecuencia standard. 


Ademas, esfuersonan lo wordo haci pa 
sigura cu e testnan riba e atletanan 
Chines ta wordo conduci pa un autor- 
idad independiente en bes di e Agencia 
Anti-Doping di China (Chinada). Es 
mas, e analisis di e testnan aki ta spera 
di tuma luga pafo di China pa sigura 
mas transparencia y credibilidad. 
E movecion aki ta bin mientras World 


Aquatics ta purba restaura e confi- 
ansa 
entre 
atletanan, 
particular- 


mente despues di comentarionan di 
Michael Phelps, e atleta Olimpico mas 
condecora, kende a expresa descon- 
fiansa den e capacidad di e Agencia 
Mundial Anti-Doping (WADA) pa imple- 
menta su reglanan efectivamente. 


Autoridadnan anti-doping di Merca 
tambe a critica WADA, cu a responde 
door di menasa cu accion legal 
contra su detractornan. A pesar di e 
controversia aki, e Comite Olimpico 
Internacional (IOC) a expresa “confi- 


ansa completo” den WADA y a urgi 
organisacionnan deportivo pa mustra 
“respet” p’e organisacion anti-doping. 


Mientras 
e 
preparacionnan 
p’e 


Olimpiada di Paris ta intensifica, e medi- 
danan aki ta wordo mira como pasonan 
crucial pa sigura competencia husto y 
mantene e integridad di e deporte. 


E aumento di testmento y supervision 
independiente ta destina pa sigura 
atletanan y stakeholders cu viola- 
cionnan di doping lo wordo monitoria y 
atendi rigorosamente. 


Landadonan Chines someti na mas test 
di doping prome cu Olimpiada di Paris 

MIENTRAS e Open Championship ta acercando, fanati- 
conan di golf ta vigilando e miho competidonan cu atencion. 
E campo ta yen di talento, cada hungado ta trece nan forsa 
unico y actuacionnan reciente den e spotlight. AWEMainta 
ta ofrece adhunto un resumen di e top 10 golfistanan pa 
tene un bista riba nan, basa riba nan stats y forma. 


Cameron Young, kende a sigura un segundo luga na St. 
Andrews y un T-8 na Royal Liverpool, ta den excelente forma. 
Su prestacion consistente, incluyendo top final n’e Travelers 
(T-9) y Rocket Mortgage (T-6), ta destaca su habilidad fuerte 
den total driving. Di igual manera, Corey Conners, clasifica 
di tres den strokes gained approach, a mustra consistencia 
impresionante. Su final di T-10 n’e Scottish Open ta marca su 
di tres top-10 den cinco salida, preparando e pa un posibel 
miho final den su carera n’e Open. 


Shane Lowry, e campeon di Open di 2019, no a hunga desde 
e Travelers (T-9) pero ta keda un escogencia solido debi na 


su top 12 ranking den total driving y top 10 den strokes 
gained approach. A pesar di a perde e corte den su ultimo 
Open, su exito den pasado y forma actual ta sugeri cu e 
por sorprende e campo. Tony Finau, conoci pa su wega di 
approach fuerte, tambe ta den e competencia. A pesar di un 
missed cut na Royal Liverpool aña pasa, su tres final consec- 
utivo den top-8 y putting mehora ta haci’e un competido 
formidabel. 


Xander Schauffele ta lidera den evitamento di three-putt 
y ta gaba di habilidad fuerte di ball-striking, haciend’e un 
menasa consistente. Aunke su miho final di Open desde 
T-2 na Carnoustie ta T-15, su wega general ta keda fuerte. 
Mientrastanto, Ludvig Åberg a mustra promesa cu shete 
top-10s e temporada aki, a pesar di algun ultimo rondnan 
decepcionante. Su top 5 ranking den total driving y ball- 
striking ta mantene den e mescla. 


Rondando e miho competidonan ta Viktor Hovland, Scottie 
SchefÒer, Collin Morikawa, y Rory McIlroy. E record fuerte 
di Hovland den Open y su excelente lag putting ta haci’e un 
competido serio, mientras e habilidad di SchefÒer di tee- 
to-green y su reciente victoria n’e Travelers ta destaca su 
potencial. E final consistente di Morikawa den top-4 y iron 
play mehorando ta sugeri cu e por captura otro Claret Jug. 
Finalmente, McIlroy, cu su total driving lider y recuperacion 
di e decepcion di U.S. Open, ta para como e escogencia prin- 
cipal p’e campeonato. 


Cada un di e hungadonan aki ta trece un set unico di habi- 
lidad y exitonan reciente n’e Open Championship, primin- 
tiendo un torneo emocionante y competitivo. Fanatico y 
analistanan por igual lo ta observando di cerca mientras e 
miho competidonan aki ta lucha p’e titulo prestigioso. 


E miho competidonan pa 


observa n’e Open Championship 


17 
Diaranson, 17 Juli 2024 
DEPORTE 
AWEMainta 


RECIENTEMENTE, Paris a yama 
bon bini na un invitado special riba e 
dia nacional di Francia: e vlam olim- 
pico. Centenares di hende a carga e 
antorcha door di e districto- luhoso y 
barionan di clase trahado di e ciudad, 
agregando splendor n’e parada di Dia 
di Bastille. 


E biahe di e antorcha a cuminsa cu 
Colonel Thibaut Vallette, un ganado di 
medaya di oro den Weganan di Rio 2016, 
haciendo un entrada grandi riba cabay. 
Studiantenan di Seine-Saint-Denis a 
pasa e vlam na un estafette dilanti di e 
Presidente Frances Emmanuel Macron. 
E estafette a inclui soldaat, marino, 
rescatista y mediconan, tur marchando 
bao di avionnan di combate cu tabata 
bula over di e sitio. 


Campeon mundial di BMX Matthias 
Dandois a carga e antorcha dilanti di e 
Eiffel Tower, compartiendo su conexion 
emocional como un nativo di Paris. Mas 
o menos 10,000 cargado di antorcha, 
incluyendo atletanan y figuranan di 


comunidad, lo carga e vlam for di 
Marseille p’e ceremonia di apertura di 
e Weganan dia 26 di juli. 


E judoka Frances Clarisse Agbegnenou 
a hiba e vlam n’e ultimo piso di Eiffel 
Tower, mientras cu Francky Mbotto, 
un coredo di distancia mediano di 
Republica Centro Africano, a carg’e 
cerca di e Arc de Triomphe, enfatisando 
su mensahe di paz. 


Entre e cargadonan di antorcha tabata 
Jin di BTS, kende a atrae multitud 
na Louvre, y e colector di sushi local 
Ludovic Franceschet, kende a destaca 


conscientisacion ambiental. 


E estafette a provee alivio for di e 
turbulencia politico recien y a rindi 
tributo na victimanan di atake na 
Paris, incluyendo n’e teatro Bataclan. 
Lassana Bathily, un heroe for di un 
atake di supermercado Kosher, a carga 
e antorcha n’e monumento Pantheon. 


E antorcha ta continua su biahe door 
di noord di Francia y e region di Paris 
prome cu e bolbe bek n’e capital 
Frances, simbolisando speransa y 
union mientras e ciudad ta prepara p’e 
proximo Weganan di Zomer. 


E antorcha olimpico a ilumina Paris riba Dia di Bastille 


Prome cu Weganan Olimpico 2024 

DEN e edicion di e siman aki 
di ‘Bon Pa Sa’, AWEMainta ta 
duna un bista riba con asom- 
broso (y un tiki straño!) nos 
tur ta! Adhunto tin 15 infor- 
macion fascinante tocante e 
curpa humano. 


1. Bo boca ta produci mas 
o menos un liter di scupi pa 
dia! 



2. Bo celebro tin biaha ta 
mas activo ora bo ta drumi 
cu ora bo ta lanta. 



3. Si nan wordo poni un tras 
di otro, e adernan di sanger 
di un adulto por circula e 
Equator di Tera cuater biaha! 



4. 
E 
palabra 
“muscle” 


(musculo) ta bin di un 


termino Latin cu ta nifica 
“raton chikito”, cual ta loke 
e Romanonan di antiguedad 
tabata pensa cu e muscu- 
lonan di biceps flexiona 
tabata parce. 


5. Curpanan ta saca un 
cantidad chikito di luz cu ta 
mucho zwak pa e wowo wak. 


6. Un persona promedio 
tin 67 diferente especie di 
bacteria den nan lombrishi. 


7. Bo ta perde mas o menos 
4kg di celnan di cuero pa 
aña! 



8. Babynan no ta basha 
lagrima te ora nan tin por 


lo menos un luna bieu. 


9. Informacion ta move lihe 
riba nervionan na mas o 
menos 400kmph! 



10. E curason humano ta 
bati mas cu tres biyon biaha 
den un bida promedio. 


11. Bo pulmon robes ta mas 
o menos 10 porciento mas 
chikito cu esun drechi. 


12. Djentenan humano ta 
mesun fuerte cu djentenan 
di tiburon. 



13. Cientificonan ta calcula 
cu e nanishi por reconoce 
un triyon diferente holo! 



14. Hende ta e unico especie 
conoci cu ta bloos. 



15. Bo sanger ta forma mas 
o menos ocho porciento di 
bo peso di curpa. 


Bon Pa Sa 
15 Cos interesante tocante e curpa humano! 

AWO mas cu nunca nos mester lucha pa nos 
norma y balornan tradicional. Nos mester 
combati e forsanan cu kier destrui matri- 
monio. E realidad ta cu Corte Supremo 
(Hoge Raad) a demostra su cara activista 
cu su decision di dia 12 di juli 2024 ultimo. 
Mescos cu Hof a demostra di ta activista 
cu su veredicto di dia 6 di december 2022. 
Un activista ta un persona cu ta milita pa 
un cambio den un area politico-social. 
Pero, esey no ta tarea di hues. E stoel di 
hues ta tras di mesa berde, su stoel no ta 
den parlamento. Tarea di hues no ta pa 
traha ley, sino pa aplica ley. 


Hues ta haci su trabao ora e ta compara 
e echonan cu loke ley ta bisa. Tuma e 
caso di Benny. Hof a scucha Ministerio 
Publico su acusacion y a scucha Benny su 
defensa. Despues hues a bay studia tur e 
evidencianan y a compara e evidencia cu 
nos Codigo Penal. Asina hues a yega na su 
conclusion cu Benny a comete varios acto 
cu nos Codigo Penal ta prohibi, manera 
soborno, abuso di funcion y malversacion. 


Den caso di matrimonio homosexual 
hues a bay mucho mas leu cu simple- 
mente aplica ley. Hof a cuminsa bon, 
pasobra el a cuminsa na compara e defin- 
icion di matrimonio den nos Codigo Civil 
cu e prohibicion di discriminacion den 
nos Constitucion. Hof mester a sigui na 
enfoca riba e beneficionan legal cu pare- 
hanan di sexo opuesto tin, manera e echo 
cu ley ta regla nan herencia pa despues 
check si parehanan di mesun sexo ta haya 
e mesun beneficionan. Pero, no ta esey 


Hof a bay haci. Hof a cuminsa compara e 
balor sagrado, simbolico y emocional cu 
matrimonio tin cu e geregistreerd partner- 
schap. E balor simbolico ey no tin nada di 


haber cu ley, pasobra e balor simbolico ta 
producto di nos cultura y religion. 


Ley no por crea ni e sentido ni e senti- 
mento cu algo ta sagrado. Ningun hende 
ta sinti cu matrimonio ta sagrado pasobra 
matrimonio ta skirbi den ley. E sentimento 
profundo cu matrimonio ta algo impor- 
tante ta resultado di nos cultura. E cultura 
ey ta surgi for di nos combersacionnan 
cu nos mayor-, maestro- y pastoornan. E 
cultura ta surgi for di storianan cu nan a 
conta nos, manera esun di Adam cu Eva 
y e storia di e nacemento di niño Hesus. 
Di chikito nos a siña cu matrimonio ta un 
sacramento y nos a mira hende casa pa 
misa. Ta e custumbernan religioso den 
nos sociedad ta duna e balor sagrado na 
matrimonio. Hues no tin arte ni parte den 
crea of cambia cultura. Mucho menos e tin 
algo di haci si algo tin un balor simbolico 
of no. 


Loke Hoge Raad a haci ta un inhusticia 
grandi, pasobra el a permiti Hof bulldozer 
un definicion nobo di matrimonio sin 
importa kico e pueblo di Aruba, Curaçao y 
Sint Maarten ta pensa y sinti. Nan a traha 
un ley cu parlamento di Aruba a caba 
di rechasa dos biaha consecutivo. Loke 
Hoge Raad a haci tambe ta un blasfemia, 
pasobra nan ta kere cu nan tin e sabi- 
duria y e poder pa cambia e balor sagrado 
y simbolico di matrimonio pa haci’e mas 
“inclusivo”. E unico cos cu nan ta logra ta 
destrui un instituto cu a tuma hopi tempo 
ta forma den mente y curason di un pueblo. 


Ta importante pa subraya cu no ta tur Corte 
ta activista. Corda cu e hues den prome 
instancia a trata e caso di matrimonio 
cu respet pa nos cultura. Tambe e Corte 


Europeo pa derecho Humano ta respeta 
diversidad cultural di diferente pais. 
P’esey Corte Europeo sigur lo trata cual- 
kier cuestion di discriminacion di hende 
homosexual. Pero na ningun momento 
Corte Europeo ta impone matrimonio 
homosexual riba ningun pais. Ta e parla- 
mentonan di e paisnan so por contesta e 
pregunta si mester habri matrimonio pa 
parehanan di mesun sexo. E motibo ta 
obvio. Mester respeta e creencia social y 
cultural cu ta profundamente hancra den e 
diferente pueblonan (EHRM 24 juni 2010, 
30141/04, EHRC 2010/92, rov. 60-62). 


P’esey nos mester anula e matrimonio 
homosexual di Hof y Hoge Raad. Nos 
mester lucha contra e movemento aki 
cu kier destrui nos autonomia cultural. 
Nos mester hancra un referendum den 
Constitucion. Nos mester hancra matri- 
monio entre un homber y un muhe den 
nos constitucion. Pa salvaguardia nos 
pais, nos mester combati politico manera 
Miguel, Marisol y Gerlien. Enfin, nos 


mester vota pa politico cu tin e curashi y 
cu ta dispuesto pa para firme contra tur 
tipo di corupcion di nos norma y balornan 
tradicional. 


Parlamentario independiente Ryçond do Nascimento: 


Nos mester anula e matrimonio homosexual di Hof y Hoge Raad 


20 
Diaranson, 17 Juli 2024 
POLITICA 
AWEMainta 


DIALUNA 15 di juli, durante e 
Conferencia di Prensa di Gobierno di 
Aruba, Prome Minister Evelyn Wever- 
Croes a atende 4 punto di gran impor- 
tancia. Un di e puntonan a trata di e 
tema di e veredicto di Hoge Raad unda 
ta permiti matrimonio entre person- 
anan di e mesun sexo na Aruba. 


No ta permiti discriminacion den 
Constitucion di Aruba 
Prome Minister a elabora riba e deci- 
sion di Corte Supremo diabierna dia 
12 di juli, den casacion den e caso di 
Fundacion Orguyo y un pareha local. 
Esaki ta un caso di casacion despues cu 
Corte di Husticia ya na december 2022 
a tuma un decision na unda cu Corte a 
indica cu den Articulo 1 di Constitucion 
di pais Aruba, siendo e ley di mas halto, 
ta inclui cu no ta permiti discrimina- 
cion. N’e momento cu no permiti pare- 
hanan di mesun sexo casa, segun 
Corte di Husticia, esey ta un discrimi- 
nacion no aceptabel pasobra e ta viola 
bo propio Constitucion. Na december 
2022, ademas cu Corte a indica cu ta 
un discriminacion, tambe a bisa cu no 
mester ningun ley pa legalisa e matri- 
monio di mesun sexo, y automatica- 
mente na Censo nan tin cu sigui e 
instruccion di Corte di Husticia. 


Peticion di 18 mil firma pa bay cassatie 
Prome Minister ta sigui bisa cu ora cu 
Gobierno a haya e decision di Corte di 
Husticia na december 2022, Gobierno a 
evalu’e y tambe a busca consehonan di 
un cassatie-advocaat. Tambe Gobierno 
e tempo ey a ricibi un peticion cu firma 
di alrededor di 18mil persona na Aruba 
pidiendo Gobierno pa bay cassatie. 
Gobierno a evalua e consehonan di 
e cassatie advocaat y e peticion di e 
18mil persona cu a entrega e firmanan 


y a tuma e decision pa bay cassatie. 


Decision Corte Supremo 12 juli 2024 
Diabierna ultimo, dia 12 di juli, Corte 
Supremo (Hoge Raad) a tuma su deci- 
sion y a confirma locual Corte di 
Husticia a bisa na december 2022, 
cu e echo di no permiti parehanan 
di e mesun sexo casa na Aruba, ta 
un discriminacion y violacion di e 
Constitucion di pais Aruba. Basa riba 
esaki ta ripiti e instruccion na Censo pa 
bay over y permiti e matrimonio entre 
personanan di e mesun sexo n’e mesun 
forma cu ta permiti e matrimonio entre 
personanan di sexo opuesto. 


Decision final 
E mandatario ta indica cu esaki ta 
trece un decision final den e discusion. 
Riba casacion no tin nada otro. Prome 
Minister a remarca tambe cu tampoco 
por bin un referendum riba e tema aki 
pasobra Hoge Raad den su decision 
simplemente a duna interpretacion n’e 
Constitucion di Aruba. Un referendum 


no por bay riba un constitucion. Un 
referendum por mustra cu por cambia 
un constitucion den futuro pero esey 
ta un procedura diferente pa cana y ta 
riba su mes. 


“Desde awo parehanan di e mesun sexo 
por casa na Aruba y Censo ta prepara 
caba pa ehecuta e veredicto aki di Hoge 
Raad. Mirando cu e decision aki aworaki 
t’esun final, mi deseo grandi p’e pueblo 
di Aruba ta pa nos por uni un biaha 
mas, laga nos diferencianan un banda y 
sigui traha riba e bienestar di nos pais. 
E tema aki e tema aki tin comunidad 
dividi, no desde awo sino di hopi tempo 
caba y no ta na Aruba so. Sinembargo 
awor cu nos tin un decision final, y cu 
nos mester respeta e decision, laga 
nos uni manera e comunidad cu nos ta, 
convivi cu otro manera ruman, inclui 
otro den nos oracion y sigui ta agra- 
decido pa tur e bendicionnan cu nos 
tin den nos bida y na Aruba pa asina 
nos ta mas fuerte pa enfrenta retonan”, 
Prome Minister a enfatisa. 


Basa riba Articulo 1 di nos constitucion tocante discriminacion 


Hoge Raad ta dicidi na fabor di matrimonio 


entre pareha di mesun sexo na Aruba 

DIALUNA 15 di juli, durante e Conferencia di Prensa di 
Gobierno di Aruba, Prome Minister Evelyn Wever-Croes a 
elabora riba e trayecto cu a tuma pa porfin Aruba tin su 
Defensor di Pueblo, e asina yama Ombudsman, den nomber 
di señora mr. Jurima Bryson. Aruba henter mester ta contento 
cu e noticia aki. 


Cu introduccion di Ombudsman, un di e metanan hopi 
importante di Gabinete Wever-Croes ta wordo cumpli, esta 
pa trece mas posibilidad pa ciudadanonan por yega cu nan 
preocupacionnan ora nan ta sinti cu nan no ta wordo bon 
trata. Asina ta crea confiansa tambe di e ciudadano den e 
constalacion total di gobernacion 


Prome Minister ta remarca cu durante e proceso di e 
Ombudsman, lamentablemente por a mira un actuacion baho 
di Parlamentario Miguel Mansur. Señor Mansur, como parla- 
mentario tin hopi espacio pa haci su trabou y e tin hopi auto- 
ridad ya cu e no tin niun hende pa cuestion’e. Parlamentario 
Mansur a sali insulta dos candidato pa Ombudsman y a pidi 
nan pa retira pa asina su candidato faborito so keda den e 
“race”. 


E echonan aki no ta trata di politica, tampoco di un wega, 
pero ta trata di un atentado contra e democracia di pais 
Aruba. Parlamentario Mansur a insulta y ofende candida- 
tonan di reputacion halto, entre otro e actual Ombudsman, 
señora Jurima Bryson y señor George Croes. 


Prome Minister ta accentua cu señor George Croes, ken ta e 
actual Director di e Departamento di Legislacion y Asuntonan 
Huridico (DWJZ), ta un persona di un reputacion intachabel, 
un tremendo hurista cu pa añanan a demostra su conoce- 
mento y experticio. E ta e persona cu ta duna conseho na 
Gobierno di Aruba riba tur loke tin di haber cu asuntonan 
di ley y husticia. Ademas señor George Croes a dedica hopi 
aña di su bida na sirbi e pueblo di Aruba. 


“Mi no ta acepta atakenan riba nos profesionalnan di ningun 
parlamentario. E atakenan aki di parti di Parlamentario 
Mansur contra señor George Croes, no ta wordo acepta 
door di e Gobierno aki y mi ta kere cu ta momento pa señor 
Mansur cuminsa recapacita con e ta hiba su politica. Cada 
hende tin su propio manera di hiba su politica pero ora cu bo 
mester kibra otro hende pa logra bo metanan, bo ta riba e 
mal caminda. Gobierno di Aruba no ta acepta ningun critica 
y atake di e forma baho aki riba e profesionalnan cu ta sirbi 


pais Aruba dia den, dia afo y sigur no pa motibonan politico 
asina baho”, Prome Minister a declara. 


Ta momento pa señor Miguel Mansur cuminsa recapacita con e ta hiba su politica 
Ataca candidatonan cu reputacion intachabel pa ombudsman 


ta un atentado contra democracia di pais Aruba 

DEN e ambiente empresarial acelera di awendia, tin un vision claramente 
articula ta vital pa guia decisionnan strategico y mantene coherencia den 
e organisacion. Un vision bon defini ta pone e base pa tur strategia y deci- 
sionnan di negoshi, permitiendo ehecutivonan pa alinea plannan den corto 
plaso cu metanan di largo plaso. Sin un vision cla, negoshinan hopi biaha 
ta opera reactivamente, hibando na retonan significante y eventualmente 
fracaso. 


Un consecuencia mayor di no tin un vision empresarial cla, ta un struc- 
tura organisacional caotico. Sin direccion, companianan ta lucha pa deter- 
mina si ta necesario pa mantene structuranan tradicional of adopta esnan 
moderno y mas plat. E indecision aki ta impacta transicion den liderazgo 
y evolucion organisacional, resultando den ineficiencia y un falta di alinia- 
cion strategico. Un vision cla ta yuda defini e structura organisacional mas 
efectivo, sigurando cu cambionan den liderazgo y procesonan di negoshi 
ta sostene metanan a largo plaso. 


Gerentenan sin un vision como guia ta falta direccion, haciendo dificil pa 
lidera nan ekiponan efectivamente. Empleadonan mester compronde e 
rason tras di decisionnan di gerencia y ehecutivo pa keda motiva y compro- 
meti. Un vision cla ta provee gerentenan cu e “pakico,” yudando nan aloca 
tempo y recursonan eficientemente y guia nan ekiponan pa logra e obhe- 
tivo di e compania. Sin e claridad aki, gerentenan ta sinti nan mes sin 


C O M E R C I O 


E importancia crucial di un vision empresarial 


rumbo, y nan ekiponan ta bira menos compro- 
meti y menos productivo. 


Falta di compromiso di empleado ta un otro 
problema critico cu ta surgi di e falta di un 
vision cla. Ora miembronan di ekipo no tin un 
sentido di proposito, nan ta bira menos uni y 
menos energetico, hibando na productividad 
disminui. Empleadonan comprometi ta esen- 
cial pa logra productividad maximo y retene 
talento superior. Un vision empresarial convin- 
cente ta atrae y retene individuonan talentoso 
door di duna nan un sentido di proposito y 
direccion. 


Maneho financiero tambe ta sufri den ausencia 
di un vision cla. Presupuesto ta bira desor- 
ganisa, cu recursonan asigna basa riba instinto 
en bes di planificacion strategico. E enfoke aki 
ta hiba na ineficiencia y desperdicio di recur- 
sonan, haciendo dificil p’e negoshi inverti den 
areanan esencial manera payroll y oportuni- 
dadnan di crecemento. Presupuesto y aloca- 
cion di recurso efectivo ta wordo impulsa pa 
un vision cla, sigurando cu inversionnan ta 
alinea cu metanan strategico a largo plaso. 


Por ultimo, e falta di un vision cla ta resulta 
den sobre-extension y ganashi desperdicia. 
Ehecutivonan por persigui liñanan di negoshi 
nobo y fuentenan di entrada arbitrariamente, 
hibando na un modelo di negoshi fragmenta 
y ineficiente. Sin un vision unificador, esfuer- 
sonan pa agrega balor por ta mal alinea, 
confundiendo clientenan y diluyendo e marca 
di e compania. Ademas, un vision cla ta 
crucial pa atrae inversionistanan, como cu e 
ta provee un ruta pa crecemento y rentabil- 
idad. Sin esaki, negoshinan ta lucha pa sigura 
inversion y logra crecemento sostenibel. 


Den conclusion, un vision empresarial cla 
ta esencial pa guia decisionnan strategico, 
mantene coherencia organisacional, y sigura 
exito a largo plaso. Negoshinan mester defini, 
comunica, y ehecuta un vision cla pa nabega 
retonan efectivamente y logra nan metanan. 

FUN FACTS 


E awasero intenso cu a asota e estado Brasileño di Rio 
Grande do Sul durante luna di mei a laga un hallazgo pale- 
ontologico di gran relevancia descubri: un fossiel di dino- 
saurio cu, segun e expertonan, tin por lo menos 233 miyon 
aña bieu. 


“E fossielnan aki lo yuda nos compronde e origen di e dino- 
saurionan. Y esaki ta un di nan, cu sin duda lo yuda nos 
compronde un poco mas riba e momento ey, pasobra e ta 
entre e dinosaurionan mas antiguo di mundo,” e paleon- 
tologo Rodrigo Temp Muller a splica e website G1. 


Un hallazgo significativo 
E fossiel a wordo haya na un luga ubica den e interior di 
São João do Polêsine, den e estado di Rio Grande do Sul. 
E investigadonan a determina cu e dinosaurio tabata midi 
cerca di 2,5 meter di largura. E descubrimento aki ta partic- 
ularmente significativo debi n’e antiguedad y e estado di 
conservacion di e fossiel. 


“E caracteristicanan di algun weso fosilisa a revela cu e 
material ta pertenece na un dinosaurio carnivoro di e grupo 
“Herrerasauridae,” conoci na Brasil y Argetina,” Muller a 
detaya. “Pa cual por observa, e ehemplar ta representa e 
di dos herrerasaurido mas completo hamas descubri na 
mundo.” 


E grupo Herrerasauridae 
E herrerasauridonan ta un grupo di dinosaurio primitivo 
cu a biba durante e periodo Triasico. E dinosaurionan aki 
a di particular interes p’e paleontologonan pasobra nan 
a biba durante e prome temponan di e era di e dinosauri- 
onan, proporcionando informacion valioso riba e evolucion 
trempan di e reptielnan aki. E herrerasauridonan tabata 
depredador chikito pa mediano, cu caracteristica cu ta 
combina rasgo primitivo y deriva, loke ta converti den un 
punto clave pa compronde e transicion evolutivo di e dino- 
saurionan. 


Futuro investigacion 
A pesar di e emocion cu e descubrimento aki a genera, e 
paleontologonan ta adverti cu ta necesario realisa mas 


estudio pa determina si e ehemplar aki ya ta conoci of si 
a descubri un especie nobo. E trabaonan di laboratorio lo 
ta fundamental pa analisa den detaye e wesonan fosilisa 
y compara su caracteristicanan cu esunnan di otro herre- 
rasauridonan conoci. 


E hallazgo di e fossiel aki no solamente ta un logro pa pale- 
ontologia Brasileño, sino cu tambe tin e potencial di propor- 
ciona perspectiva nobo riba e biodiversidad y e ecologia di 
e periodo Triasico. E fossiel aki por ilumina riba con e prome 
dinosaurionan carnivoroso a adapta na nan ambiente y con 
nan a interactua cu otro especie di su tempo. 


Importancia pa ciencia 
Rodrigo Tempo Muller y su ekipo ta emociona p’e posibil- 
idad cu e fossiel aki ta ofrece pa ciencia. E estudionan futuro 
no solamente lo enfoca riba e identificacion di e ehemplar, 
sino tambe pa compronde miho su biologia y ecologia. E 
fossielnan manera esaki ta crucial pa reconstrui e historia 
di e bida riba Tera y cada descubrimento nobo ta añadi un 
piesa mas n’e puzzel compleho di e evolucion di e dinosau- 
rionan. 


E estado di Rio Grande do Sul ta sigui demostra ta un 
region rico den fossiel y e paleontologonan ta spera cu e 
futuro descubrimentonan sigui proporcionando informa- 
cion valioso riba e prome dinosaurionan cu a biba ribanos 
planeta. 


Awasero na Brasil a laga fossiel di un 
di e dinosaurionan mas antiguo exponi 

DEN e mundo acelera di awendia, unda ambicion profesional 
hopi biaha ta tuma e rol principal, ta esencial pa busca un 
pareha compatibel cu ta complementa e bida profesional y 
personal di un hende. Pa e hende muhe cu ta ocupa un posi- 
cion ehecutivo, compronde kico e ta busca realmente den 
un pareha ta bay mas leu cu caracteristicanan superficial, 
profundisando den cualidadnan cu ta dura y enrikece nan 
bida cu tempo. E trayecto aki for di e conexion inicial pa un 
compatibilidad duradero ta depende di algun caracteristica 
clave cu ta resona profundamente cu muhenan orienta riba 
nan carera. 


Prome riba e lista di cualidadnan aki ta confiansa. Un muhe 
di carera ta balora un pareha cu ta irradia siguridad propio, 
no arogancia. Confiansa cu ta origina for di un conviccion 
genuino di su mes y energia positivo ta inmensamente atrac- 
tivo. Un pareha asina no ta eclipsa sino ta apoya y eleva, 
creando un dinamica balansa unda ambos persona ta briya. 
E tipo di confiansa aki ta fomenta un relacion unda ambos 
partido ta sinti nan mes sigur y empodera. 


Confiabilidad ta un otro cualidad importante cu muhenan di 
carera ta busca. Den e mundo di decisionnan di alto riesgo 
y compromisonan profesional, tin un pareha confiabel ta 
invaluabel. Honestidad y confiabilidad ta construi un base di 
confiansa cu ta resisti e presionnan di tanto bida personal 
como profesional. Un persona cu ta papia genuinamente y 
actua di un manera confiabel ta ofrece un refugio di stabi- 
lidad meymey di e caos di un carera exigente. 


Integridad y compasion ta igualmente importante. Un 
caracter moral fuerte y un comportacion etico ta resona 
profundamente cu muhenan di carera cu hopi biaha ta 
nabega paisahe profesional compleho. Un pareha cu integr- 
idad no solamente ta mantene standard halto den e relacion 
pero tambe den nan interaccionnan mas amplio. Hunto cu 
esaki ta bin compasion – e habilidad pa empatisa, compronde 
diferente perspectivanan, y expresa cuido genuino. Hunto, e 
cualidadnan aki ta crea un conexion emocional profundo cu 
ta apoya y nutri un relacion prospero. 


Disponibilidad emocional y respet ta fundamental den un 
relacion exitoso. Muhenan di carera hopi biaha ta ‘juggle’ 
cu varios responsabilidad, haciendo honestidad y frankesa 
emocional crucial. Un pareha cu por expresa vulnerabi- 
lidad y comunica efectivamente ta yuda construi un rela- 


cion resiliente. Respet mutuo ta forma e base di e conexion 
aki, sigurando cu ambos pareha ta balora y aprecia e contri- 
bucionnan di otro, evitando e trampanan di tuma otro pa 
garantisa. 


Finalmente, un sentido di humor y madurez ta completa e 
cualidadnan esencial. Mientras cu un pareha no mester ta 
un comediante, e habilidad pa comparti harimento y haya 
goso den momentonan di tur dia ta hopi valioso. E humor 
comparti aki ta refleha balor y perspectivanan alinea, forta- 
leciendo e laso. Ademas, madurez emocional y mental – 
marca pa pensamento racional, comunicacion efectivo, y 
solucion di problema – ta complementa e rigor di un bida 
enfoca riba carera, creando espacio pa momentonan di 
bobedad y vulnerabilidad. 


Den esencia, e cualidadnan aki – confiansa, confiabilidad, 
integridad, compasion, disponibilidad emocional, respet, 
humor, y madurez – ta forma e base di loke muhenan di 
carera ta busca den un pareha. Fomentando y encarnando 
e caracteristicanan aki por habri caminda pa un relacion 
significativo y duradero. Mientras muhenan di carera ta 
nabega den e mundo compleho di relacionnan, keda fiel na 
nan mes mientras ta busca e cualidadnan aki den un pareha 
por haci tur e diferencia den construi un conexion satisfac- 
torio y duradero. 


Locual un hende muhe den mundo 
ehecutivo ta busca den un pareha 

CU masha orguyo Aeropuerto di Aruba ta anuncia aerolinea 
LATAM su decision pa impulsa su servicio directo entre Lima (LIM) 
y Aruba (AUA), cuminsando desde october 2024. E desaroyo aki 
ta marca un logro importante pa cu e esfuersonan continuo di 
Aeropuerto di Aruba pa mehora e conexion y satisface e demanda 
creciente di biahe pa y for di Latino America.  
  
Desde su inauguracion, den luna di december di aña 2023, 
LATAM Airlines a sigui fortalece su compromiso continuamente 
cu Aruba. Inicialmente ofreciendo tres vuelo semanal riba 
diahuebs, diasabra y diadomingo, e aerolinea a atende rapida- 
mente cu e demanda y a agrega un di cuater frecuencia riba 
dialuna cuminsando desde juli di aña 2024. Mirando e desaroyo y 
fuerte demanda di biahe pa Aruba y e rendimento excepcional di 
e ruta, LATAM Airlines a anuncia e introduccion di e di cinco vuelo 
semanal cu lo ta riba diamars, cuminsando den luna di october 
di e aña aki. E ampliacion di servicio, no ta unicamente fortalece 
LATAM Airlines su presencia na Aruba pero ademas ta garantisa 
un experiencia di biahe perfecto p’e pasaheronan.  
  
Ta premira cu e frecuencianan adicional programa pa juli di 2024 
y october di 2024 lo contribui na un capacidad di 1.400 asiento 
adicional, cu ta traduci na un total di 3.480 asiento pa luna di 
october 2024. Ya caba region di Latino America a mira un crece- 
mento pa 2024, cu un capacidad di asiento cu a expande un total 
di 43% y e factornan di ocupacion a aumenta 2.3 punto te cu mei 
2024, den comparacion cu e mesun periodo di aña pasa.   
  
“Esaki ta fungi como un confirmacion di e confiansa continuo 
cu LATAM Airlines tin den Aeropuerto di Aruba como un socio 
strategico”, asina Jo-Anne Meaux-Arends, Aviation Business 
Development Executive na Aeropuerto di Aruba a expresa. El a 
continua bisando cu: “Nos ta masha entusiasma cu e expansion 
aki, cu ta posiciona perfectamente cu nos obhetivo pa fomenta e 
crecemento den e mercado Latino Americano y establece rutanan 
nobo denter di e red extenso cu LATAM tin pa ofrece. Esaki ta 
demostra e compromiso comparti di brinda e biaheronan conex- 
ionnan cu ta cumbini nan y un experiencia di biahe excepcional.”  
  
Detaye di vuelo  
E ampliacion di e ruta Lima-Aruba lo opera cinco biaha pa siman 
riba dialuna, diamars, diahuebs, diasabra y diadomingo, haci- 
endo uzo di un avion A320 cu 174 asiento. Ademas di e servicio 
directo pa Lima, e biaheronan lo conta cu un conexion sin prob- 
lema n’e red amplio di LATAM, cu ta inclui destino na Argentina, 


Brasil, Chile, Paraguay y Uruguay, di e manera aki enrikeciendo 
su opcionnan di biahe den henter Latino America.   


LATAM Airlines ta expande conexion 
cu Aruba cu mas frecuencia di vuelo  


Cuminsando desde october 2024, LATAM Airlines lo conta cu 5 vuelo semanal  

DEPARTAMENTO 
di 
Cultura 
Aruba, 


conhuntamente cu Popcorn Club Aruba y 
Fundacion Tur ta Posibel, ta invita pueblo 
en general pa bin presencia e final di e 
Proyecto Dream, Dare, Do & Gang di Arte 
2024. 


Despues di un siman di diferente tayernan 
riba diferente disciplina manera e.o. Baile, 
Teatro, Musica, Arte Visual, Audio Visual y 
Arte di Palabra cu a wordo duna pa instruc- 
tornan local y internacional. Durante di e 
tayernan, e hobennan ta siña descubri nan 
talento scondi y asina ta cuminsa desa- 
roya esaki, pa medio di traha un obra 
propio, creativo y original. E presentacion y 
creacion mester carga e tema central cu pa 
aña 2024 ta “UNION”. E tayernan a wordo 
brinda pa Dream, Dare, Do, un Proyecto 
den cooperacion cu Gang di Arte Aruba di 
Departamento di Cultura. 


E final di Competencia Hubenil Gang di Arte 
Aruba, lo tuma luga diabierna 19 di juli 2023, 
na Cas di Cultura, iniciando pa 6:00pm te 
cu 9:00pm. E entrada lo ta completamente 
gratis pa tur hende. 


Un total di 13 grupo ta participa den e compe- 
tencia den diferente disciplina artistico. Di 
parti Popcorn Club Aruba y Departamento 
di Cultura kier gradici tur participante y ta 
desea nan hopi exito durante e presenta- 
cion final di e obra cu nan a crea. 


Durante di e anochi aki, tambe lo conta cu 
presencia di invitadonan di Gang di Arte 
Bonaire cu a bini Aruba pa a forma parti di e 
grandioso intercambio artistico hubenil aki. 


Ganadonan di e edicion Gang di Arte 2024, 
lo tin e oportunidad di ta e cara hubenil cu 
lo sigui profila nan talento durante henter 
aña den diferente actividad nacional como 
internacional. Por ultimo un bes mas un 
invitacion general na un y tur, specialmente 
na famia y conocirnan di participantenan di 
e Proyecto Dream, Dare, Do & Gang di Arte 
2024. 


Invitacion na pueblo en general 


Bin presencia e final di ‘Competencia Hubenil Gang di Arte Aruba 2024’ 

DEN Renaissance Convention Center, Filomena 
College MAVO na San Nicolas, a tene su grad- 
uacion 2024. Tawata e MC, meneer Addonsito 
Croes, esun cu a duna inicio na e anochi bunita 
aki. Den un forma unico e graduadonan a marcha 
cu e cancion “We Are The Champions” y drenta e 
sala pa despues Himno di Aruba por a zona. 


E oracion di bendicion tawata den man di director 
adhunto Jorainne Oduber y director Raquel 
Lampe a yama y felicita tur graduado, nan famia 
y amigonan cu nan logro. 


Un total di 59 alumno a ricibi nan diploma di 
MAVO cu ta forma 81% di graduado. E scol ta 
sumamente orguyoso atrobe. E miho graduado 
a resulta Kendrick Lue. Kendrick a slaag cu e NW 
profiel y a ricibi su regalonan for di directorado. 


Un momento hopi special a ser dedica na e 
hoben Judson Vrolijk cu durante e aña escolar 
aki, mester a biaha cu urgencia pa Hulanda pa 
problemanan di salud. 
For di Hulanda, cu ayudo di Arubahuis, Inspectie 
di Onderwijs y Ministerio di Educacion, Judson 
por a traha su examennan y termina su MAVO 
exitosamente. 


Cu un standing ovation Judson y su famia a ser 
ricibi y for di man di director Raquel Lampe, 
director adhunto Joraine Oduber y Inspecteur 
di Educacion Natasha Anthony, Judson a haya 
un plakkaat como reconocimento na su curashi, 
gana di logra su diploma a pesar di tur e situa- 
cion cu e ta pasa aden. 


Filomena College MAVO ta gradici y desea tur su 
graduadonan, tur clase di exito pa futuro. 


Filomena College MAVO su graduacion 2024 

RECETA DI DIA 


Ingrediente: 
45 ml (1 1/2 oz) vodka 
45 ml (1 1/2 oz) peach schnapps 
90 ml (3 oz) orange juice 
90 ml (3 oz) cranberry juice 
Un tiki di granadine syrup 
Un tiki di cherry juice (opcional) 
Slices di apelsina y cherry pa decoracion 


Instruccion: 
Yena un glas highball cu ijs. 


Agrega e vodka, peach schnapps, orange 
juice y cranberry juice. 


Agrega un tiki di granadine syrup y cherry 
juice (opcional). 


Mix suavemente cu un bar spoon. 


Decora cu slice di apelsina y cherry. 


Aki ta un receta pa ‘Sex on the 


Beach’ special p’e temporada calor 


Tip: 
Pa un cocktail mas fuerte, agrega mas vodka of peach schnapps. 
Pa un cocktail mas suave, agrega mas orange of cranberry juice. 
Pa un cocktail mas dushi, agrega mas granadine syrup of cherry juice. 
Experimenta cu diferente juice y syrup pa crea bo propio version di “Sex 
on the Beach.” 


Disfruta di bo cocktail! 


Now Playing 


For Showtimes and Online Ticketing: www.caribbeancinemas.com 


Fly Me To The Moon 


Twisters 


Despicable Me 4 


A Quiet Place Day One 


Sparks fly between a marketing executive and a NASA official as he makes 
preparations for the Apollo 11 moon landing. 


Haunted by a devastating encounter with a tornado, Kate Cooper gets lured 
back to the open plains by her friend, Javi, to test a groundbreaking new track- 
ing system. She soon crosses paths with Tyler Owens, a charming but reckless 
social-media superstar who thrives on posting his storm-chasing adventures. As 
storm season intensifies, Kate, Tyler and their competing teams find themselves 
in a fight for their lives as multiple systems converge over central Oklahoma. 


Gru welcomes a new member to the family, Gru Jr., who’s intent on tormenting 
his dad. However, their peaceful existence soon comes crashing down when 
criminal mastermind Maxime Le Mal escapes from prison and vows revenge 
against Gru. 


When New York City comes under attack from an alien invasion, a woman and 
other survivors try to find a way to safety. They soon learn that they must remain 
absolutely silent as the mysterious creatures are drawn to the slightest sound. 

Fortaleza pa Famia 


Sinceramente, Pastoor Marcel Balootje 


E enemigo no por stroba ni kita e bendicion cu Dios ta 
manda pa un persona, pero locual e por haci ta trece 
tardansa. 


P’esey e palabra di Dios ta siña nos lo siguiente: 
Salmo 1-2-3 ta para skirbi: 
Bendiciona ta e hende cu no ta cana den conseho di malva- 
donan. Ni ta para den caminda di pecadornan. 
Ni ta sinta riba stoel di bofonadornan. 


Esun cu tin horea scucha y esun cu tin wowo lesa e palabra 
di Dios, y wak bon cu ken bo ta cana, y cual ta e caminda cu 
hende ta hiba bo, pasobra si bo kier ta sabi, bo mester cana 
cu hende sabi. Tene bon cuenta con bo ta cana pasobra e 
dianan ta malo. 


Bijbel ta proba con diabel kier trece tardansa, pa asina 
purba stroba e contesta di oracion, cu Dios ta manda pa 
hende Daniel 10:12-13 : E ora ey e bisa mi, no tene miedo 
Daniel, pasobra for di prome dia cu bo a pone bo curason 
pa compronde esaki y pa humiya bo mes dilanti di bo Dios, 
bo palabranan a wordo tendi, y mi a bini como contesta 
riba bo palabranan. Ma e prins di e reino di Persia tabata 
stroba mi, binti un dia largo, y mira Miguel un di e prinsnan 
principal a bin yudami, pasobra mi a keda ayanan cerca e 
reynan di Persia. 


Ora Lot mester a sali for di Sodoma y Gommorra e enemigo 
a trece tardansa, pero e Angelnan a insisti cerca Lot 
bisando: lanta tuma bo esposa y bo dos yiu muhenan cu 
ta aki, pa boso no aparece den e castigo di e stad. Ma lot 
a tarda, p’esey e hombernan a gara su man y man di su 
esposa y man di su dos yiu muhenan pasobra e compasion 
di Señor tabata riba dje y nan a hib’e pafo y pone pafo di e 
stad (Genesis 19:15-16). 


Pero awendia con nos por reprende y vence e spirito di 
tardansa? 
* Cana den e autoridad di Dios (Lucas 10:19). 


*Mantene un bida di oracion (Marco (9;29 y Phil 4:6). 


*Haci oracion den nomber di Cristo Hesus pa kibra maldi- 
cion y tardansa (Juan 14:13). 


*Drenta den acuerdo di oracion cu un persona cu ta kere 
den Dios( Mateo 18:19). 


*Stop di papia negativo y haci redo (Proverbionan 18:21). 


*Dios por kibra tur tardansa (Hebreos 11:30). 


*Duna na Señor (Lucas 6:38). 


*Realisa cu Dios ta fiel pa completa locual E a start (Salmo 
92:2). 


*Ehempel di murmuracion, tardansa y mal uzo di lenga di 
hende nos ta lesa den Numeronan 14:27-33. 


*Miriam a murmura contra di Moises y papia malo y a causa 
tardansa den henter e pueblo (Numbernan 12:15 ). 
P’esey nos mester tin e mente di Cristo, (Phil 2:5) y tambe 
mesun actitud di Cristo Hesus. 


Bida largo ta den su man drechi, y rikesa y honor ta den su 
man robes, su caminda ta camindanan agradabel y tur su 
berehenan ta pas (Proverbionan 2:16-17). 


Efesionan 6:10-11-12 ta recorda nos tur cu nos mester 
bisti e armadura completo di Dios, pa boso por para 
contra e trampanan di e diabel, Pasobra nos lucha no ta 
contra carni y sanger, sino contra e gobernantenan contra 
podernan, contra e forsa mundial di scuridad di maldad 
den luganan celestial. 


*Ora nos ta papia malo den nos hogar, y papia malo di nos 
mes hendenan di cas, nos ta habri porta di murmuracion y 
tardansa, pasobra esey no ta di Dios. 


Haci oracion sin stop. Sea gradicido na Dios den tur cos 
(Thesalonisensenan 2:17-18). 


Progreso ta boluntad di Dios, tardansa y maldad ta di diabel 

RIBA dialuna, 15 di juli, Minister di Asuntonan Economico, 
Comunicacion y Desaroyo Sostenibel, mr. Geoffrey Wever, a 
reuni digitalmente cu Professor Roger Hosein di University 
of West Indies na Trinidad y Tobago. Meta di e reunion aki ta 
pa oficialmente start un estudio macro-economico pa Aruba. 
Hulanda ta financia e investigacion aki cu tin un costo di 25 
mil Dollar. 


E estudio macro-economico pa Aruba t’e resultado di e 
bon cooperacion entre Aruba y Hulanda. Riba peticion di 
minister Geoffrey Wever conseho di minister a aproba e 
peticion pa Professor Roger Hosein haci un estudio macro- 
economico pa Aruba. E estudio aki lo enfoca riba un analisis 
riba e structura di Aruba su economia y lo ta riba un analisis 
di data manera entre otro GDP, importacion y exportacion, 
“exchange rate” y inflow di “foreign direct investment”. Un 
estudio manera esaki ainda no a wordo ehecuta na Aruba. 


Durante e reunion virtual aki, minister Geoffrey Wever hunto 
cu Departamento di Asuntonan Economico, Comercio y 
Industria a elabora riba e duracion y contenido di e estudio 


macro-economico pa Aruba di Professor Roger Hosein. 


“Mi ta contento cu nos por haci un estudio actual riba Aruba 
su economia, y conhunto cu Hulanda kende ta financia 
e estudio aki. E estudio aki ta complementa tur loke mi 
Ministerio ta haci pa stimula e desaroyo economico y diver- 
sifica Aruba su economia”, segun Minister Geoffrey Wever. 


Minister Geoffrey Wever ta gradici Hulanda p’e bon cooper- 
acion y haci e estudio aki posibel, Professor Roger Hosein 
cu lo haci e estudio y tambe Departamento di Asuntonan 
Economico, Comercio y Industria cu lo coordina e proceso. 


Minister Geoffrey Wever: 


Kick-Off di estudio riba economia di Aruba hunto cu Hulanda 

The Lord is my shepherd; I shall not want. He 


makes me lie down in green pastures. He leads 
me beside still waters. He restores my soul. He 


leads me in paths of righteousness for his name’s 


sake. - Psalm 23:1-3 


With deep sympathy we announce the passing 


away of our loved one. 



Franklin Antonio 


Priam 


Better known as: “Meneer Priam.” 


*28-11-1951 – †30-06-2024 


In the name of his: 
Parents: 
†Alice Carty 
†Neville Priam 
Children: 
Indira Priam 
Stefany Priam 


Siblings: 
Winston Priam 
Winnie Priam 
Ahli †Sandra Mirjah 
Fazal Mirjah 
Mother of his daughters: 
Visia Marisela Morales 
Elena Judith Oñate 
Nieces and Nephews: 
Kelly and family, Joshua and family 
Steven, Sean, Jahli, Jahmir and family 


Related to family: 
Priam, Carty, Bryson, Ras, Oñate, 
Mirjah, Parker, Johnson, Arrindell, Williams, 
Richardson, Jack, Dopwell, Solomons. 
Friends: 
Cornet, Noordzij-Van der Linde, Lo-fo-san, 
Edwards, 
Ahlip, Viapree, Quant, Alexander, Bontekoe, 
Martineau, Sambo, Arrendell, Alexander, 
Thomas, 
Rasmijn, Alvarez, Colina, van Heinigen, de 
Freitas, 
Colina, Robinson, Parsan-Kurvink, Lattig, Da 
Silva, 
Halley,Peterson, Maduro, Collegues from Pieter 
Boer 
School and Xander Bogaerts. 
We apologize if in our grief, we may have 
omitted any relatives or close friends. 
Funeral services will be held on Thursday 
18th, 2024 at Pray Funeral Home from 1pm to 
4pm. The burial place will be at the Catholic 
Cemetery in San Nicolaas. 


Instead of flowers, there will be a donation box 
available. 


We apologize that after the funeral services, 
there will be no condolences accepted at 
home. Thank you for your understanding. 


God moves in mysterious way 


His wonders to perform; 


He plants His footsteps in the sea 


and rides upon the storms. 


With deep sorrow we announce the passing of: 


Pearle Cromarty 


*08-10-1932 - †15-07-2024 


Cromarty Family 
Beach Family 


Antonio. SR Illidge Bestfriend 
Winston Illidge Hilman & Family 


Women’s club 


Adelyda Ponson 
Myrna Tromp-Martha 
Nancy & Family 
Olga & Family 


Protestant Church Kerki 1846 
Day Care Catrein 
Cas Di Mi Chepa 
Betesda 


All other friends to much to mention 


Funeral service will take place at the Protestant 
Church in Oranjestad from 9am to 12pm on Thursday 
18th of July 2024. Interment will be at the Protestant 
Cemetary in Oranjestad. 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, 
pa mi bolbe haña forsa”. 


Salmo: 23 


Cu honda pena pero conforme cu Dios su santo 


boluntad nos ta anuncia fayecimento di: 


Felix Rosario 
Boekhoudt 
*30-08-1953 - †12-07-2024 


Na nomber di su: 
Mama: † Reineta Boekhoudt 


Tata: † Petrus Boekhoudt 


Rumannan: Carmen 
Catharina y Nicolaas Giel y yiunan 
Johana y †Cor Rais y yiunan na Hulanda 
Maria y Franco Loefstop y yiunan 
Francisco 
Frida y yiunan na Hulanda 
Nicolaas 
Policarpo 
Mario Calisto y Compañera Gladys 
Mena y yiunan na Hulanda 
†Sefernina y yiu Francis 
† Josy Boekhoudt 


Tantanan, primo y primanan, amiganan y bisiñanan 


Un danki na su ayudante nan Chucho y Lulu 


Demas famia: Boekhoudt, Giel, Loefstop, Rais, 
Ogenia de Cuba, Tromp, Everon, Thode, Britten, 
Carrasquero, Lacle, Kelly 


Acto di entiero lo tuma lugar diahuebs 18 di 
Juli 2024 di 9:00 am pa 11:00 am na misa Santa 
Filomena na Paradera y despues lo Sali bai pa 
santana catolico na Paradera. 


Cerca Dios so mi alma ta na paz. Ta di Dje mi salbacion ta 


bini. E so ta mi baranca y salbacion. Salmo 62 


Despues di a traha cu dedicacion y amor pa Señor na e 
mundo aki nos mester despedi di nos casa, papa, welo, 


ruman, omo, amigo y ruman den Cristo.Papa Dios a 


manda jame pa sigui cu su bunita obra cerca nos Tata 


Celestial den e Reino priminti. 


Cu inmenso tristeza pero conforme cu Papa Dios su 


buluntad nos ta anuncia morto di 


Thomas 


Pacificus Quandus 


Mihor conosi como “Tom” 


Subida di solo: 14 di November, 1939 


Bahada di solo: 12 di Juli, 2024 


Na nomber di su: 
Querida esposa: Anna Regina Quandus-Lopez 


Yuinan: Ivan & Gisela Quandus - Campbell 
Ivette Quandus 
Marlon & †Emiliana Quandus- Marquez Dominguez 
Nietonan: Keith Quandus 
Darien & Andres Rodriguez - Quandus 
Darl Quandus & Stacey Celaire 
Denzel Quandus (Hulanda) 
Azilea Quandus (Canada) 
Kiara Quandus 


Bisanietonan: Jayden Kock & Ky-Mani Quandus 


Rumannan cu ta bai falta su presencia: Edita Quandus 
Juliana (Nanita) Tromp 
Paulita Quandus 
Jerry (Tun San) Chai 


Tambe su rumannan den feliz memoria 


Swa y cuña nan famia: Fortunata Tromp 
Frans Kelly 
Marcus & Diana Dorival 
Arcadio Lopez 
Irena & Ale Croes 
Mildred Lopez 


Subrinonan: Richard– Roy - Elvira – Elviro- Nelson – Eddy - 
Franklin- Vivian – Grecia- Nelson – Esmay – Alvin – Clarette 
– Ingrid- Maritza – Pamela- Errol -Elvia-Helen- Sacha – Michel 
– Germaine – Patrick – Anton-Tanya-Kai Fu – Kealin. 


Tambe subrinonan den feliz memoria 


Ihanan: Alain Croes & Kindra Sprok. 


Primo & prima cu nan famia. 


Tur su bon amigonan di cas: Kenneth & Ingrid Sprok, Glenn 
Roy, Kenneth Stein, Rudy Lampe, Henry & Linda Cheng, 
Robby & Diana De Kort. 


Bisiñanan di Tanki Flip, mucho hopi menciona. 


Na bida a fungi como director di su propio oficina: 
Architecten Bureau Thomas P. Quandus. 
Senador di Aruba Jaycees. 


Co - fundador di Renobacion Charesmatico Aruba. 
Fundador di grupo di Oracion: “Bida Nobo den Cristo”. 
Director di “Ministerio Peregrino”. 


Miembro di ADIAA Asociacion di Ingenieronan I 
Architectonan Arubano. 


Famianan: 
Quandus, Lopez, Eckmeyer, Campbell, Marquez 
Dominguez, Hieroms, Rodriguez, Celaire, Ridderstap, 
Gavidia, Tromp, Lewis, Geerman, Webb, Albertz, Dubero, 
Chai, Kalis (USA) Tromp & WU (Curacao), Maduro, Pietersz, 
Martha, Hutchinson, Kelly, Dorival, Croes. 


Oportunidad pa condolencia: 
Aurora Funeral Home - Diahuebs, 18 di Juli, 2024 for di 7:00 
PM - 9:00 PM. 


Invitacion pa acto di entiero cu lo tuma lugar Diabierna,19 
di Juli, 2024 na Misa Sta. Anna na Noord for di 9:00 AM - 
11:00 AM y despues di response lo sali pa Santana Catolico 
na Noord. 


Nos disculpa si nos por a lubida algun hende den nos 
tristesa. Nos ta gardici cada un cu por compaña nos. 


Ta aprecia comprension cu despues di entiero nos no por 
acepta bishita di condolencia na cas. 

Yora cu m’a bay of gosa cu m’a biba.. 
Sera bo wowo y resa pa mi bin bek of 
habri bo wowo y mira tur recuerdonan 
bunita cu a ked’atras..Bo curason por 
ta bashi pasobra bo no ta mira mi mas 
of bo curason ta yen di amor cu nos a 
comparti...Bo por yora sera bo mente, 
sinti e bashi y bira lomba of bo por haci 
loke semper mi a gusta: hari y gosa bida! 


Conta chasco tabata mi pasion. 


Cu inmenso tristesa nos ta participa fayecimento di 


nos ser stima: 


Sr. Vicente José Henriquez 


Ex hungador di SV Bubali Sportclub 


Ex hungador di Barracuda Billiard Team 
cariñosamente yama “ Dada of Ten ten” 


*15-04-1928 - †12-07-2024 


Acto di entiero lo wordo anuncia despues 


Den nomber di su mayornan, 


Hilario C. (Lai) y Annastatia R. (Anita) Britten-Jacobs, 
su rumannan Maria, Ninita, Sixta, Betty, Wica, Calito y 


demas famia ta participa fayecimento di 
Clara Maria Britten 


(12 augustus 1939 – 5 juli 2024) 


Entiero a tuma lugar den seno familiar. 


Danki pa tur e mensahenan bunita y tur e palabranan 


amabel. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Yolanda Leticia Tromp 


*30-04-1948 - †15-07-2024 


Acto di entiero lo wordo anuncia despues. 


“Mi a lucha e bon lucha, mi a core careda 


te na final, manteniendo mi fe.” 


(2 Timoteo 4; verso 7) 


Cu dolor na nos kurason, 


nos ta anuncia fayecimento di: 


Gwendoline Maureen 


Elfride Fowler 
*10-06-1947 - †15-07-2024 


Na nomber di su: 
Yiu y nietonan: 
Galita Forgione-Fowler 
Angel Ali 
Maria Angel 


Su acompañante cu a kwide te na final: 
Ana Karina 


Rumanan: 
Benky 
Amena 
Luty 
Micheal 
Anthony 
Celine 
Natasha 


Cuñanan, sobrinonan y demas famia. 


Ta invita famia, amistades, conocirnan, 
ex-alumno y coleganan pa compaña nos 
den un acto di despedida di nos ruman 
stima Gwen cual lo tuma lugar Juli 18, 2024 
mainta di 9or te 11or na Aurora Funeral 
Home. 


Nos lo aprecia un donashon na 
Leverstichting en vez di flor. Lo tin un box 
disponible. 


Cremacion a tuma lugar den seno familia. 
No ta risibi bishita na cas despues di 
condolencia. 


“Senor ta mi wardador, mi’n tin falta di nada, den 
cunuco di yerba berde e ta ponemi sosega. E ta 
hibami na awa trankil pa mi bolbe haya forsa”. 


Salmo 23 


Cu inmenso tristeza na nos curason pero agradecido 


pa tur locual cu e la nifica pa nos, nos ta anuncia 
fayecimento di nos querida mama, wela, ruman, 


tanta, amiga stima: 


Mathilde L. De Cuba-Lampe 


Mihor conoci como: 


“Matty” vuida di Candido “Chico” de Cuba 


*16-07-1939 - +13-07-2024 


Na nomber di su: 
Esposo: †Candido “Chico” De Cuba 


Yuinan: †Andre De Cuba 
Godefrido de Cuba y famia 
Vivian de Cuba y famia 


Nietonan: Andre de Cuba y famia 
Nicholas Pulmutter y famia 
Christian Ramos 
Chloe de Cuba 
Jonathan de Cuba 
Angelo de Cuba 
Yanis de Cuba 
Francisco de Cuba 


Rumannan: Juancho Lampe y famia 
†Trina Paskel y famia 
†Fanny Lampe y famia 
†Benancio Lampe y famia 
†Gloria Lampe y famia 
†Benny Lampe y famia 


Swa: Eric de Cuba y famia 


Un gradecimento especial pa e atenshon: 
Adelita Paskel y famia 
Sandra Paskel y famia 
Marco Paskel y famia 


Y demas famia na Aruba, Hulanda y Merca: Lampe, 
De Cuba, Cacace, Paskel, de Kort, Rollock 


Kier a invita tur amigo, bisinja y conocir pa asisti na 
e celebrashon di su bida y ceremonia di despedida 
cual lo tuma lugar Diasabra 20 di Juli 2024 di 9or pa 
11or di mainta na Pray Funeral Home na San NIcolaas. 
Cremashon lo tuma lugar den seno familiar. 


Deseo di e defunto pa bisti colornan alegre. 
Enbes di flor of krans un donacion pa Aruba Animal 
Shelter lo ta altamente aprecia, lo tin un box disponible 
pa e bunita gesto aki. 


Nos ta pidi disculpa si den nos tristeza nos por a lubida 
un of otro famia of amiga. 


Nos ta lamenta cu despues di entiero nos no ta ricibi 
bishita di condolencia na cas. 

“Señor ta mi wardador, mi’n tin falta di 
nada. Den cunucu di yerba berde e ta 


ponemi sosega. E ta hibami na awa trankil, 


pa mi bolbe haña forsa”. 


Salmo: 23 


Maria Margarita 
Werleman-Croes 


Mihor conoci como Margo 
*08 mei 1943 – † 10 juli 2024 


Vda di † Estanislao (Edi) Werleman 


Yuinan: 
Judella Werleman Y Angelo Geerman y juinan 
Bjorn Werleman 
Jouraine Werleman 


Nietonan: 
Nathan, Clayton, Delvan y Kayden 


Rumannan: 
†Hilda y †Jan Croes 
†Americo (Merco) Croes 
†Reina Croes 
†Hendrik (Nono) Croes 
†Henry (Herichi) y †Chia Croes 
†Charles (Chai) y †Reina Croes 
Lucila (Chichi) Croes 


Subrinonan y subrinanan cu ta mucho hopi pa 
menshona y famia 
Sobre subrino y subrinanan 


Swa y cuñanan: 
†Ana Maria (Ani) y †Pedro Croes y famia 
†Marina (Ina) 
Francisca (Chica) y †Henry Henriquez y famia 
Luzinda (Chinda) y Harold Burne y famia 
Ricardo (Cado) y Julianita Werleman 
Max (Mac) y Sabrina Werleman y famia 
Oswaldo (Daje) Werleman y famia 
Lucia (Goochi) y †Ruben Feliciana y famia 


Tata di su nietonan: 
Anthony Henriquez y Ivan Ng 


Amiga: Aura Croes 


Tur su prima y primonan, bisiña y conocirnan 
y personal di San Pedro Paviljoen afdeling 
Azalea. 


Demas famianan: 
Werleman, Croes, van der Biest, Henriquez, 
Ng, Geerman, Solognier, Koolman, Rasmijn, 
Boekhoudt, Angela, Tromp, Abreu, Campo. 


Despensa nos si den nos tristesa nos por a 
lubida algun famia of conocir di nos defunto 
stima. 


Oportunidad pa condolencia lo ta diamars 16 
di Juli 2024 di 7pm pa 9or pm na Royal Funeral 
Home. 


Ta invita pa e acto di entiero cu lo tuma lugar 
Diaranson 17 di Juli 2024 na Kerki Protestant 
na Piedra plat di 9or pa 10:30 am Sirbishi 
lo cuminsa y lo termina pa 11or di mainta 
despues lo Sali bai pa santana Protestant na 
Piedra plat. 


Despues di entiero nos no ta ricibi bishita di 
condolencia na cas. 


“E lo proteha bo cu su plumanan, y bao su 
halanan bo lo sinti bo sigur, su lealtad ta bo 


proteccion”. - Salmo 91 


A fayece cristianamente nos mama, wela, 


ruman y tanta: 


Sra. vda. Maria 


Felepina Lewis-Barret 


*21-11-1946 - †09-07-2024 


Na nomber di su: 
Mama: 
†Juana (Ninita) Barret-Loefstop 


Tata: 
†Julio Antonio Barret 


Esposo: 
†John Mervin Lewis 


Yiunan: 
Aquannette Amariane Gunn 
Albert Urbain Lewis 


Unico nieto, su pret’i wowo: 
Brandon Allan Lewis 


Rumannan: 
†Virgilio (Chombi) Barret 
†Carolina (Ina) y †Oscar Gomez-Barret y 
yiunan 
†Cerilio (Ceril) y †Carmen Barret-Kock y yiunan 
vda. Petronilia (Nelly) y † Eddy Lourens-Barret 
y yiunan 
†Beatrix (Fona) y †Karel Trappenberg-Barret y 
yiunan 
†Thomas y vda. Olivia Barret-Rene y yiunan 
Andres y Rufina Barret-Haayen y yiunan 
†Victor (Jany) y vda. Filomena Barret-Trimon y 
yiunan 
vda. Victoria (Toya) Odor-Barret y †Gilbert 
Odor y yiu 


Subrino- y subrinanan, cu ta mucho hopi pa 
menciona y famia. 


Sobre subrino- y subrinanan y famia. 


Primo- y primanan, comer y comper, ihanan, 
amigo- y amiganan, compañeronan y 
personal di Happy Days Care. 


Ex coleganan di Moises de Marchena & Sons 


Demas famianan: 
Barret, Lewis, Gunn, Quant, Gomez, Kock, 
Lourens, Trappenberg, Rene, Haayen, Trimon, 
Odor, Loefstop y Dorothal. 


Despensa nos si den nos tristeza nos por a 
lubida algun famia of conocir di nos difunto 
stima. 


Acto di entiero lo tuma luga diaranson 17 
di juli 2024 di 1or pa 4or di atardi na Royal 
Funeral Home. 


Despues nos lo hiba nos difunto stiima na su 
ultimo luga di sosiego na Santana Pastoor De 
Vries na Santa Cruz. 


Despues di entiero nos no ta ricibi bishita na 
cas. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, mi 


por stens di loke Señor ta hasi”. - Salmo 33 


Cu inmenso tristeza na nos curason, pero conforme cu 
Dios Su boltundad, nos ta participa fayecimento di nos 


querida mama, wela, ruman, tanta stima: 


Ilvia Maria 


Winterdaal-Croes 


*25 oktober 1947 – †10 juli 2024 


Mihor conoci como “Ita” 
Vda di Symon Winterdaal 


Na nomber di su: 
Yiunan: Silvienne Winterdaal 
Selkys Winterdaal 


Manera yiunan: Shareska Arends 
Gerard Croes 


Su pret’i wowonan: Genivienne Regales 
Ian Dania 


Rumannan: Rosly y Roly Werleman 
†Renato Croes 
†Eddie Croes 
†Edwin y Chinda Croes - Tromp 
Hubert y Mariana Croes - Giel 


Tanta & Omonan: vdo Ildo Croes y †Eta Croes 
Essy y Aurora “Lola” Croes 
†Bebe y Mama Jojo Croes 
†Dufy y Sita Croes 
Irena Croes 
Shona Ca Vieira & famia na Canada 
vda Rosalba Croes na Colombia 


Sua & Cuñanan: †Donny & Olga Winterdaal - Tromp 
Ludwina Winterdaal 
Gladys Winterdaal 
Calvin Winterdaal 
Lilian Winterdaal 
†Rufo y Elena Winterdaal - Tromp 
Melva y Martin Tromp 
Varida y Johnny Ras 


Subrina(o)nan: Cedrick Werleman & Julietta Rasmijn 
Juliette Werleman & Renald Thiel 
Randolph Werleman & Rosa-Maria Gomez 
Kimberly Croes y Tonito Tromp 
Howard Croes y Wendely Boekhoudt 
Randishlay Werleman y Franklin Gomes 


Manera subrino(a)nan: Edmond, Zerlina, Milton Tromp & famia 
Melissa, Sharissa Ras & famia 
Keyla Winterdaal & famia 


Prima & Primonan: Retty, Miriam, Mayra, Randy 
Marlon, Giovanni, Marlyn 
Glenda, Sharlyn, Sandra 
Eric, Julissa, Michelle, Soraya, Johnny 
Edric 
Andry, Charmaine 
Reuben, Dorothy, Valerie 
David 
Theresita 
Buchi, Maiky 
Carlito 


Ihanan: Marlyn Buys 
Randolph Werleman 
Andry Acosta 


Su bisiñanan stima: Angie Kock & famia 
Chem Thiel, Ashley, Vicky Dirksz & famia 


Amigonan di cas: Netty Williams, Maria Maduro, Maria 
Geerman-Croes, Sharina Romano-Kelly y famia, Roy Kelly y 
famia, Judith Fraai y famia na Korsou. 


Demas famia: Winterdaal, Croes, Regales, Dania, Arends, 
Werleman, Winterdal, Bonnet, Vieira, Tromp,Ras, Thiel, Rasmijn, 
Boekhoudt, Buys, Gomes, Orman, Cheong, Thiel, Acosta, Tjon 
Sie Fat, van Velzen. 
Demas miembronan di Legion di Maria y Blue Army, ex 
coleganan di Scol Dunun Man. 
Demas famianan na Aruba, Corson, Canada, Colombia, 
Hulanda. 
Un gradicimento special di curason na Lola Geerman cu a 
yud’e durante su enfermedad. 


Ta invita pa acto di condolencia cu lo tuma lugar diamars 16 
juli 2024 di 7:00 pm – 9:00 pm na Aurora Funeral Home. Acto 
di despedida lo tuma lugar diaranson 17 juli 2024 9:00 – 11:00 
am, sigui pa un respons. Cremacion lo tuma lugar den seno 
familiar. 


Deseo di e defunto pa bisti colornan alegre. Nos ta pidi nos 
disculpa si den nos tristeza nos por a lubida un of otro famia. 
Despues di entiero no ta ricibi bishita di condolencia na cas. 
Enbes di manda flor of krans, lo tin un box disponibel pa 
Koningin Wilhelmina Fonds. 


